title: Anna-Maija Tuokko

text: Tuokko opiskeli Teatterikorkeakoulussa vuosina 2001–2005 ja valmistui teatteritaiteen maisteriksi vuonna 2005.


title: Anna-Maija Tuokko

text: Tuokko on suorittanut Complete Vocal Instituten 1-vuotisen kurssin kokonaisvaltaisen äänenkäytön tekniikasta vuosina 2007-2008 sekä opiskellut Estill Voice Trainig -laulutekniikkaa.. New Yorkissa hän on ottanut laulutunteja opettajinaan Tania Travers, Lielle Bergman ja David Brunetti. Lisäksi Tuokko on opiskellut eri tanssilajeja, mm. balettia, show-tanssia, hip hoppia, modernia tanssia, jazz-tanssia ja steppiä..


title: Anna-Maija Tuokko

text: Tuokko on yksi vuonna 2006 ammattinäyttelijöistä ja -muusikosta kootun improvisaatioteatteriryhmä Reactorin perustajajäsenistä.


title: Anna-Maija Tuokko

text: Tuokko puhuu äidinkielensä suomen lisäksi myös englantia, ruotsia ja saksaa.


title: Anna-Maija Tuokko

text: Tuokko voitti "Tanssii tähtien kanssa" -kilpailun parinsa Matti Puron kanssa keväällä 2017.


title: Anna-Maija Tuokko

text: Tuokko on naimisissa näyttelijä Kari Heiskasen kanssa ja heillä on toukokuussa 2015 syntynyt tytär ja pariskunta odottaa toista lastaan, jonka on määrä syntyä alkukesästä 2019.


title: Henrik Hoffman

text: Henrik Hoffman (1599–1666) oli pappi ja raamatunsuomentaja.


title: Henrik Hoffman

text: Hoffmanin isä Johannes oli mahdollisesti kotoisin Maskusta. Maskun kirkkoherraksi Hoffman tuli 1627, seuraavana vuonna hän puolusti väitöskirjaansa pappeinkokouksessa. Rovastin arvo Hoffmanille myönnettiin 1630. Ensimmäisen suomenkielisen raamatun, Biblian, suomennoskomitean jäsenenä Hoffman toimi 1638–1642. Tästä hän sai eliniäkseen palkanlisäksi 48 tynnyriä viljaa, yhdelle talolleen verovapauden ja 100 taalaria hopearahaa. 1657 Hoffmania syytettiin, ehkä aiheetta, ahneudesta ja haureudesta.


title: Henrik Hoffman

text: Hoffmanin ensimmäinen puoliso vuodesta 1626 oli Hebla Galle (k. 1650) ja toinen n. vuodesta 1655 Maria Skedher, jonka tiedetään eläneen leskenä 1667. Hoffmanin ja hänen ensimmäisen vaimonsa muotokuvat Maskun kirkon votiivikaapin ovessa ovat vanhimpia säilyneitä suomalaisia yksityishenkilöiden muotokuvia.


title: Amiga Power

text: Amiga Power (lyhennettynä AP) oli brittiläinen tietokonepelilehti, joka keskittyi pelkästään Amiga-peleihin. Sitä julkaisi Future Publishing 65 numeroa, toukokuusta 1991 syyskuuhun 1996.


title: Amiga Power

text: Lehti oli monin tavoin "Your Sinclair" -lehden henkinen seuraaja, ja näillä lehdillä oli pitkälti sama toimitus ja samanlainen huumorintaju. Lehti keräsi paljon uskollisia faneja, joista jotkut vieläkin muistelevat lehteä ja yrittävät pitää sen henkeä yllä.


title: Amiga Power

text: "Amiga Power" -lehdellä oli joitain periaatteita jotka muodostivat sen tietokonepelejä koskevan filosofian. Kuten melkein kaikki ajan pelilehdet, lehti merkitsi pelien arvosanat prosenttiasteikolla. Toisin kuin muut lehdet, "Amiga Power" uskoi vakaasti että koko asteikkoa on käytettävä arvosteluissa. Täysin keskinkertainen peli, ei hyvä eikä huono, sai siis arvosanaksi 50%. Stuart Campbell esitti periaatteen idean "Kick Off '96" -arvostelussaan lehden viimeisessä numerossa:


title: Amiga Power

text: Ajan pelilehdet (kuten useimmat pelilehdet nykyäänkin) antoivat yleensä "keskinkertaisille" peleille arvosanaksi noin 70%, eikä arvosanoja alle 50% annettu kuin erittäin huonoille peleille. Koska useimmat ihmiset - mukaan lukien pelien julkaisijat - olivat tottuneet tähän arvostelutapaan, "AP" sai julkaisijoiden keskuudessa ankaran ja epäreilun arvostelijan maineen. Lehti vihjaili joskus että muiden lehtien peliarvostelijat saivat lahjuksia julkaisijoilta antaakseen peleille hyvät arvosanat.


title: Amiga Power

text: Reiluudesta tuli itse asiassa lehden filosofian keskeinen osa. Lehti vihasi huijaamista, ja usein moitti omia lukijoitaan jotka käyttivät huijauskoodeja edetäkseen peleissä. (Lehti tosin uskoi että sama päti toisinkin päin, ei pelienkään pitänyt huijata pelaajiaan.)


title: Amiga Power

text: Lehti uskoi myös että pelien tuli ennen kaikkea olla hauskoja pelata, ja jos tämä ei toteutunut, muilla tekijöillä kuten graafisella laadulla, iällä tai historialla ei ollut paljon merkitystä.


title: Amiga Power

text: "Amiga Power" kehitti tutun tyylin kuusi vuotta kestäneelle uralleen. Toimittajat pitivät sisäpiirin vitseistä, omituisista viittauksista ja toistuvista vitseistä, ja monista suosituista sanonnoista tai kirjoitustavoista tuli osa lehden kulttuuria (kuten esimerkiksi isojen kirjainten käyttäminen asioiden korostamiseksi dramaattisesti).


title: Amiga Power

text: Lehden arvostelut kirjoitettiin henkilökohtaisella, epämuodollisella tavalla, ikään kuin arvostelija juttelisi tuttavallisesti lukijan kanssa. Toimittajat kertoivat joskus arvosteluissaan anekdootteja "AP":n toimituksen viimeaikaisista tapahtumista, tai keskusteluistaan muiden toimittajien kanssa. Tämä korosti lehden mainetta omanarvontuntoisena, mutta myös loi tuttavuuden tunnelmaa josta lukijat pitivät.


title: Amiga Power

text: Toisin kuin monet muut pelilehdet, "AP" palkkasi toimittajia heidän kirjoituskykynsä perusteella, eikä niinkään videopelitietämyksen tai -kyvykkyyden perusteella (vaikkakin useimmat toimittajat tiesivät aika paljon peleistä), uskoen että oli helpompaa oppia tietokonepelejä kuin oppia kirjoittamaan. Monille videopelitoimittajille, kuten Kieron Gillen ja Stuart Campbell, "AP" oli ensimmäinen askel heidän urallaan. Gillen, nykyään suosittu käsikirjoittaja Marvel Comics -kustantamolla, oli aluksi tavallinen "AP":n lukija ja kirjepalstan vieras (käyttäen nimimerkkiä "C-Monster") ennen kuin lehti palkkasi hänet freelance-toimittajaksi (säilyttäen nimimerkin "C-Monster" jopa ammattilaisuralla). Toinen samanlainen henkilö oli Mil Millington (jonka lehden lukijat tunsivat nimellä "Lukija Millington"), josta tuli menestynyt romaanikirjailija, jonka esikoisromaani "Things My Girlfriend and I Have Argued About" ("Asioita joista olen riidellyt tyttöystäväni kanssa") myi yli 100 tuhatta kappaletta.


title: Amiga Power

text: 65 numeronsa aikana, "AP":lla oli useita päätoimittajia. He olivat aikajärjestyksessä:


title: Amiga Power

text: Numeroilla 56-58 ei ollut varsinaista päätoimittajaa, ja ne tunnettiinkin "anarkistisena yhteisökautena".


title: Amiga Power

text: Yksi lehden helpoimmin tunnistettavista kirjoitustavoista oli päätoimittajan huomautus. Vaikka "AP" ei keksinyt sitä eikä ollut ainoa joka käytti sitä, lehti käytti sitä kuitenkin huomattavan paljon ja kekseliäästi. Siitä tuli ajan saatossa yleishyödyllinen arvostelukikka.


title: Amiga Power

text: Päätoimittajan huomautuksen on tarkoitus olla välihuomautus päätoimittajalta, joka laitetaan tekstin sekaan ikään kuin se olisi sanottu reaaliajassa. Kommentti kirjoitetaan kursiivilla ja suluissa, ja liite "" - Ed"" (suomeksi "toim.huom.") lisätään loppuun jotta lukija huomaa että huomautus on päätoimittajalta. Esimerkiksi kommentti ""This is a comment."" ("Tämä on kommentti.") kirjoitettaisiin muodossa ""(This is a comment. - Ed)"".


title: Amiga Power

text: Samaa keinoa voitiin käyttää muidenkin toimittajien huomautukseen, kunhan vain liite ""Ed"" korvattiin vastaavan henkilön nimellä; tätä kuitenkin tehtiin harvoin. Itse asiassa, useimmat päätoimittajan huomautukset eivät olleet alkuunkaan päätoimittajan kirjoittamia, vaan vain väittivät olevansa.


title: Amiga Power

text: "Apocalypse"-pelin arvostelun jälkeen (katso lukua "Konseptiarvostelut" alempana), päätoimittajan huomautuksesta tuli tapa käyttää humoristista tai ironista sensuuria. Sanan tai lauseen sensuroimiseksi, se korvattiin päätoimittajan huomautuksella, jossa sanalle ilmaistiin sovelias vaihtoehto lainausmerkeissä. Esimerkiksi sana ""bastards"" ("kusipäät", "paskiaiset") korvattiin kommentilla ""("Bus stops" - Ed)"" ("bussipysäkit").


title: Amiga Power

text: Väkivallan ja kiroilun sensuroinnin lisäksi, päätoimittajan huomautus tarjosi lehdelle tavan viitata kilpaileviin lehtiin, korvaten lehden nimen sen kanssa loppusointuvalla salanimellä. Esimerkiksi "The One" -lehti mainittiin kommentilla ""("Currant Bun" - Ed)"" (mustaherukkapiirakka), ja "Amiga Action" mainittiin kommentilla ""("Michael Jackson" - Ed)"".


title: Amiga Power

text: Noin lehden uran puolessavälissä, isoja kirjaimia alettiin käyttää yhä useammin. Yksi esimerkki tästä on lause kuten ""You must ELIMINATE DISSONANT ELEMENTS"" ("Sinun tulee ELIMINOIDA EPÄSOPUISET ELEMENTIT"). Isoja kirjaimia käytettiin myös lehden tunnuslauseessa ""DISSEMINATE ESSENTIAL INFORMATION"" ("HANKI TÄRKEÄT TIEDOT SELVILLE").


title: Amiga Power

text: Koska isojen kirjaimien käyttöä pidetään usein huutamisena (ja lehti huusikin välillä), tämän tyylisen korostuksen oli tarkoitus olla pelottava ja kavala, riippuen asiayhteyksistä. Isoja kirjaimia käytettiin myös ilmaisemaan lainauksia Rich Pelleyltä, joka piti pitkään lehden vinkkipalstaa ja oli ilmeisesti varsin kovaääninen.


title: Amiga Power

text: Yksi lehden toistuvista vitseistä oli kirjoittaa kuvaruutukaappauksen kuvatekstin loppuun "", yesterday"" ("eilen"), esimerkiksi: ""Quik dying of thirst, yesterday"" ("Quik kuolemaisillaan janoon, eilen"), mikä oli perinteinen toimittajien tapa esittää kuivaa välinpitämättömyyttä pelin kulkua kohtaan.


title: Amiga Power

text: Heti ensimmäisestä numerosta alkaen lehti käytti toisinaan kummallista sanaa "natch", esimerkiksi: ""It seems that Dynablaster doesn't run on the A500+ or A600, natch."" ("Näyttää ettei Dynablaster toimi A500+:lla tai A600:lla"). Useat lukijat lähettivät kirjeitä arvaillen mitä sana "natch" tarkoittaa, kunnes yksi lukija viimeinkin tajusi että se on yksinkertaisesti puhekielinen ilmaisu sanalle "naturally" ("tietenkin", "luonnollisesti").


title: Amiga Power

text: Kuten henkisellä edeltäjällään "Your Sinclair":illa, "Amiga Power":illa oli useita humoristisia hahmoja jotka silloin tällöin esiintyivät arvosteluissa ja palstoilla. Yksi näistä oli Joe Stalin -setä, joka kirjoitti silloin tällöin päätoimittajan huomautuksia yrittäen pyyhkiä Stuart Campbellin pois maailman historiasta; Maailmanlopun Neljä Pyöräilijää, tarkan kuluttajatestauksen alijumalat; Doris Stokes, joka palasi kuolleista vieläkin huonompana meediona kuin aiemmin, ja monia muita.


title: Amiga Power

text: Yksi "hahmo" joka oli oikeasti olemassa oli Bob-hamsteri, jonka omistaja - nimeltään David Ripley - pyysi lehteä toivomaan Bobille pikaista paranemista, koska se oli sillä hetkellä sairaana. Tämä johti siihen että lehden numeron 44 selkätaipeessa lukee ""BOB IS A HAMSTER"" ("Bob on hamsteri"). Bob toipui, ja sen tutkinut eläinlääkäri huomasi että se onkin naaras eikä uros. Tämä muistettiin kuolemattomasti lehden kirjepalstalla ""Do The Write Thing"", ja Bobista tuli yhdessä yössä pienimuotoinen julkkis. Lehti sai monia kirjeitä Bobille, yksi jopa toiselta hamsterilta, Sparkyltä. Bob kuoli ennen numeron 55 julkaisemista, minkä vuoksi kyseisen numeron selkätaipeessa lukee ""BYE-BYE BOB. YOU WERE A GIRL HAMSTER"" ("Hyvästi Bob. Olit tyttöhamsteri").


title: Amiga Power

text: David Ripley osti myöhemmin Uuden Bobin.


title: Amiga Power

text: Konseptiarvostelu on arvostelu, joka kirjoitetaan abstraktiin tyyliin - mikä tahansa arvostelu joka eroaa huomattavasti perinteisestä tavasta selittää pelin idea ja analysoida sen vahvuudet ja heikkoudet. Se esitetään usein fiktiona (kuten näytelmänä) joka arvostelee pelin epäsuorasti allegoriaa hyödyntäen. "Amiga Power" käytti konseptiarvosteluja usein. Itse termi (jota lehti ei koskaan suoraan maininnut) pohjautuu 1970-luvun progressivisen rockin bändien "konseptialbumeihin".


title: Amiga Power

text: Lehden konseptiarvosteluja olivat muun muassa:


title: Amiga Power

text: Lehden viimeinen numero koostui pelkästään konseptiarvosteluista ja -artikkeleista, joista jokaisessa kirjoittaja koki väkivaltaisen kuoleman. Numeron viimenen sivu oli käsikirjoitus josta kävi ilmi että he olivat kaikki nyt taivaassa, paitsi päätoimittaja Steve Faragher ja taidetoimittaja Sue Huntley, jotka näytettiin takakannessa taistelemassa Maailmanlopun Neljän Pyöräilijän kanssa Butch Cassidyn ja Sundance Kidin tyyliin.


title: Amiga Power

text: Kuten useimpien lehtien, "AP":nkin piti julkaista mainoksia sisarlehdissään. Toisin kuin useimmat lehdet, se luopui perinteisestä tavasta julkaista mainossivu jossa oli kuvia videopelihahmoista. Sen sijaan se keksi outoja, joskus interaktiivisia, mainoksia joilla ei ollut paljonkaan tekemistä Amigan pelien kanssa. Mieleenpainuvin näistä oli O.J. Simpsonin syytepeli, joka antoi lukijoiden valita Simpsonin tuomion sattumanvaraisesti.


title: Amiga Power

text: Suurin piirtein jokainen videopelilehti julkaisee silloin tällöin kilpailuja. "AP" julkaisi nekin omalla erityisellä tavallaan, usein haastaen lukijoiden hoksottimet tai luovuuden. Lehti teki myös usein outoja lisäyksiä kilpailujen sääntöihin, kuten esittäen erikoisia uhkauksia jos osallistumiskiellossa olevat henkilöt yrittäisivät osallistua, tai erityisesti kieltäen lukija Stuart N. Hardyä osallistumasta kilpailuun.""Oh Dear"" ("voi hyvä tavaton") oli yksi lehden ensimmäisistä palstoista, jossa esiteltiin erityisen surkeita Amigan pelejä. Palsta loppui varsin pian.


title: Amiga Power

text: ""Kangaroo Court"" ("näytösoikeudenkäynti") oli palsta jossa esiteltiin toimittajien henkilökohtaisia ärsyyntymisiä videopeleihin. Yksi useimmiten mainituista ärsyttävistä seikoista oli "liukkaat jäämaailmat" - tasohyppelypelien jääteemaiset maailmat, joiden kaikki tasot olivat liukkaita, mikä teki etenemisestä vaikeaa. (Myös muut lehdet käyttivät termiä "liukkaat jäämaailmat" pitkään "AP":n loppumisen jälkeen.) Toinen ärsyttävä seikka oli pelintekijöiden tapa laittaa peliin bonusesine, josta ei ollutkaan hyötyä vaan haittaa, koska se muutti pelin ohjauksen käänteiseksi.


title: Amiga Power

text: Vastatakseen näihin ärsyyntymisiin, lehti aloitti säännöllisen näytösoikeudenkäyntipalstan, jossa se ensin esitti niin kutsutun "rikoksen", minkä jälkeen tuli "syyttäjän puheenvuoro", jossa esitettiin miksi kyseinen seikka oli niin ärsyttävä.


title: Amiga Power

text: Lopuksi tuli "rangaistus", joka oli yleensä varsin pitkä, tuskallinen ja oudosti toteutettu teloitus.


title: Amiga Power

text: Kuten oikeissa näytösoikeudenkäynneissäkin, palstalla ei ollut minkäänlaista "puolustuksen puheenvuoroa".


title: Amiga Power

text: ""In The Style Of"" ("jonkin tyyliin") oli palsta jossa esiteltiin kuvausta pelistä jonkin muun asian tyyliin, useimmiten toisen pelin. Se alkoi takasivun jälkikirjoituksena, mutta pian laajeni lukijoille avoimeksi kilpailuksi, ja siirtyi uutisosastoon.


title: Amiga Power

text: Lukijat voivat lähettää levykkeitä joille olivat tallentaneet "Deluxe Paint":illa piirtämänsä "In The Style Of" -kuvat, ja joka kuukausi lehti valitsi niistä omasta mielestään parhaan ja julkaisi sen lehdessä. Lehti antoi myös kuvalle pisteitä yhdestä kymmeneen, ja lähetti lukijalle palkinnoksi Amiga-pelejä 20 punnalla per piste. Toistuvana vitsinä lehti keksi aina kaukaa haetun syyn puolittaa ensiksi miettimänsä arvosana.


title: Amiga Power

text: Ehkä omituisin esitys oli "It's a skull", dance-musiikkikappale jonka vuorosanat koostuivat pelkästään "Valhalla and the Lord of Infinity" -pelin sämplätystä puheesta.


title: Amiga Power

text: "The Disseminator" ("selvittäjä") esiintyi lehden loppuvaiheilla. Se oli yksinkertaisesti taulukko viimeaikaisista peleistä ja niiden "AP":lta ja kahdelta muulta lehdeltä, "The One Amiga" ja "Amiga Action", saamista arvosanoista.


title: Amiga Power

text: Lehti toivoi että taulukko antaisi heille tavan paljastaa muiden lehtien pisteissä esiintyvät "häiritsevät trendit" (jotka usein johtuivat siitä että kilpailevat lehdet joutuivat silloin tällöin arvostelemaan keskeneräisiä versioita peleistä - tai joskus jopa muiden koneiden versioita peleistä - saadakseen "yksinoikeuden" arvosteluihin).


title: Amiga Power

text: Palsta mainitsi myös huomioita peleistä, kuten minkä lehtien kannessa ne olivat esiintyneet, tai oliko niitä ylipäätään julkaistu.


title: Amiga Power

text: Siinä missä useimmat lehdet esittelivät toimittajansa suppeana listauksena, "Amiga Power" käytti koko sivun mittaista palstaa "Just Who Do We Think We Are?" ("keitä me oikein luulemme olevamme?"), jossa jokainen toimittaja esiintyi kasvokuvalla ja lyhyellä esittelyllä. Joskus palstalla kysyttiin toimittajien mielipiteitä ajankohtaiseen asiaan, kuten jalkapalloon.


title: Amiga Power

text: Palstasta esiintyi useita muunnelmia, kuten "Who Do We Think We're Going To Be?" ("keiksi me oikein luulemme tulevamme?"), tai "Who Drew We Think We Are?" ("kuka piirsi mitä me luulemme olevamme?"), missä toimittajat piirsivät pilakuvia toisistaan. Joskus palsta oli tarina jossa hahmoina esiintyivät lehden toimittajat.


title: Amiga Power

text: "Points of View" ("näkökannat") oli taulukko jossa lehden kaikkien toimittajien mielipiteet peleistä vedettiin yhteen, jos he olivat ylipäätään pelanneet niitä. Toimittajien tuli kirjoittaa kustakin pelistä lyhyt kommentti ja antaa sille arvosana yhdestä viiteen.


title: Amiga Power

text: Loppuaikoina palstalla esiintyi aina vähintään yksi "vierasarvostelija" - usein joku äskettäin kuollut julkkis tai poliitikko, jonka kommentit päättyvät aina vakiomuotoiseen kommenttin "En ole pelannut koko peliä".


title: Amiga Power

text: "Do the Write Thing" ("tee kirjoitushomma", sanaleikki elokuvan "Do the Right Thing – kuuma päivä" nimestä) oli lehden kirjepalsta. Yksi palstan erityispiirre oli että kukin kirje otsikoitiin ottamalla sen sisällöstä näyte kontekstista piittaamatta, usein myös lauserajoista välittämättä. Mieleenpainuvin tapaus oli kun eräs lukija lähetti kirjeen jossa hän humoristisesti valitti brittiläisen lehdistön "AP":n päätomittaja Linda Barkerin sairastumista kohtaan esittämän huomion puutetta (hän oli saanut aivoverenvuodon ja joutui jäämään sairaslomalle yli vuodeksi, mutta lopulta toipui), verraten sitä lehdistön tapaan raportoida jokainen pienikin muutos kuningataräiti Elisabetin terveydentilassa: ""Are the newspapers concerned [about Barker]? No! But the Queen Mother swallows a fishbone and we get three days of media panic."" ("Kantaako lehdistö huolta [Barkerista]? Ei! Mutta kun kuningataräiti nielaisee kalanruodon siitä seuraa täysi mediapaniikki kolmeksi päiväksi.") "AP" luonnollisesti antoi kirjeelle otsikoksi ""THE QUEEN MOTHER SWALLOWS"" ("kuningataräiti nielaisee"). Toinen esimerkki oli otsikko ""Commander/Dangerous Knob, er, sorry"" ("komentaja/vaarallinen nappi, eikun anteeksi"), joka otettiin kirjeestä jossa Commodoren CD32-pelikonsolin mukana tulevia pelejä "Wing Commander" ja "Dangerous Streets" kritisoitiin.


title: Amiga Power

text: Kirjeet ja lehden vastaukset niihin olivat aluksi varsin normaaleja, mutta ajan kuluessa niistä tuli yhä ja yhä oudompia. Lukijat alkoivat jopa kirjoittaa kirjeitä joilla ei ollut mitään tekemistä tietokonepelien kanssa, mikä johti lopulta siihen että lehden täytyi varta vasten pyytää kirjeitä asiaankuuluvista aiheista. Lehden filosofiaan kuului että lehden kirjepalsta määritteli lehden luonteen ja suhteen lukijoihinsa, ja siksi sille annettinkin enemmän tilaa kuin monissa muissa lehdissä, usein antaen pitkiä vastauksia vakavampiin kirjeisiin, selittäen lehden filosofiaa.


title: Amiga Power

text: "Amiga Power" oli varsin itsetietoisesti vain peleihin keskittyvä lehti, eikä piitannut hyötyohjelmista, mitä se varsin usein mainosti kirjepalstallaan. Jos lukijalla oli jokin kysymys hyötyohjelmasta tai laitteistosta, lehti vastasi joko mainostaen tietämättömyyttään, pilkaten kysymystä sarkastisesti, tai valehdellen päin naamaa. Toisinaan näitä kirjeitä koottiin ja julkaistiin erityisessä kokoelmapalstassa nimeltä "Ask Amiga Power" ("kysy Amiga Powerilta").


title: Amiga Power

text: Yksi kirjeistään tunnetuksi tullut lukija oli Isabelle Rees, brittiläinen nainen joka aloitti kirjeiden kirjoittamisen lehteen 15-vuotiaana. Hänen varsin pitkissä kirjeissään oli iloinen sävy, ja monet lukijat tykästyivät niihin.


title: Amiga Power

text: Rees allekirjoitti kirjeensä ""Isabelle, L'Elf"" ja joskus kirjoitti loppuun ""hugs"" ("halauksia"). Hän myös käytti huutomerkkejä varsin runsaasti. Yksi lukija kertoi huomanneensa Reesin olleen 15-vuotias yli kahden vuoden ajan, ja epäili häntä siksi salanimeksi. Toinen lukija vertasi häntä humoristisesti Bobiin, kirjepalstalla usein mainittuun naaraspuoliseen hamsteriin.


title: Amiga Power

text: Lehden takasivu varattiin usein jollekin hauskalle aiheelle jolla ei ollut paljon tekemistä lehden muun sisällön kanssa. Lehden uran ensimmäisen kolmasosan aikana siinä esiteltiin pelihahmojen esittelyitä, peliteollisuuden työntekijöiden haastatteluita, "peli jonkin toisen asian tyyliin" -kuvia ja satunnaisia artikkeleja.


title: Amiga Power

text: Lehden uran puolivälissä, takasivu alkoi hämärtää rajaa Amigan pelien ja tosielämän välillä. Sivulla esiteltiin esimerkiksi lomamatkaoppaita peleissä esiintyviin kuvitteellisiin paikkoihin (kuten "Rainbow Islands" tai "SimCity"). Näissä artikkeleissa pelejä usein parodioitiin ja sotkettiin muuhun kulttuuriin, yhdessä numerossa esimerkiksi esiteltiin "Monkey Island" -pelin alkuanimaatio John Woon elokuvan tyyliin, sisältäen reilusti yliampuvaa väkivaltaa.


title: Amiga Power

text: Lehden loppuaikoina takasivusta tuli yhä ja yhä oudompi, eikä sillä usein ollut varsinaista yhteyttä lehden muuhun sisältöön. Tämän väitetään johtuneen sivun siirtymisestä Jonathan Nashin vastuulle.


title: Amiga Power

text: Joitain esimerkkejä oudoista takasivuista olivat numeron 58 "Hoi hup la!", kuvitteellisen kuntoutusohjelman mainos, ja numeron 60 kuvitteellisen Bexhill-teatterin sirkusesityksen mainos, sisältäen mainintoja "kuuluisista" esiintyjistä kuten Miss Kempley Toog, Disturbo, Hettie O'Jings ja Hämmästyttävä Sweffo. Kummatkin näistä mainoksista oli piirretty 1800-luvulla julkaistujen oikeiden mainosten tyyliin. Kummallakaan ei ollut tietenkään mitään tekemistä tietokonepelien kanssa.


title: Amiga Power

text: Muita takasivun aiheita olivat T-paitojen sloganit, lehmät, ja päätoimittajan huomautuksen mysteeri.


title: Amiga Power

text: Melkein kaikissa lehdissä, myös "AP":ssä, oli "seuraavassa numerossa" -sivu, jossa esiteltiin lyhyesti seuraavassa numerossa käsiteltäviä aiheita. Lehden ensimmäisten noin 30 numeron ajan se oli pieni strippi lehden takakannessa, jossa oli pari riviä seuraavan numeron sisällöstä, ja usein hyvin pieni kuva jostain markkinoille pian tulevasta pelistä.


title: Amiga Power

text: Tämä antoi lehdelle mahdollisuuden käyttää useita kuukausia toistuvaa vitsiä pelistä "Hired Guns". Peli myöhästyi julkaisusta kuukausi toisensa jälkeen, kun julkaisja siirsi julkaisuajankohtaa. Tämän vuoksi "Amiga Power" käytti samaa kuvaa pelistä joka numerossa noin kuuden kuukauden ajan, nöyrästi vakuutellen lukijoitaan että ehkä se ensi kuussa saattaisi ilmestyä.


title: Amiga Power

text: Kun peli sitten lopulta julkaistiin, lehti julkaisi siitä saman kuvan, esittääkseen ilahtumistaan siitä että pääsi viimeinkin arvostelemaan pelin.


title: Amiga Power

text: Seuraavassa numerossa kuva oli edelleen samassa paikassa, koska lehti väitti että se jäi lehteen jumiin eikä sitä saatu siitä irti.


title: Amiga Power

text: APATTOH, eli "Amiga Power All Time Top One Hundred" ("Amiga Powerin parhaat 100 peliä koskaan") oli vuosittainen palsta, joka alkoi numerosta 0 ("Amiga Format" -lehden kylkiäisenä julkaistusta esikatselunumerosta), ja siitä eteenpäin julkaistiin vuoden välein.


title: Amiga Power

text: Palstalla listattiin lehden mielestä parhaat 100 Amigan peliä koskaan. Lehden filosofian mukaisesti, pelit listattiin sen mukaan mitä toimittajat niistä pitivät, ei myynnin tai mainosten mukaan. Tämän vuoksi laajasti hypetetyt pelit saattoivat jäädä listalla varsin alas, tai tippua siltä kokonaan pois. Tunnetuin esimerkki tästä on "", jota jokainen muu lehti ylisti parhaana avaruuslentosimulaattorina koskaan, mutta jonka "Amiga Power" listasi sijalla 100/100 (kärjistäen mielipidettään listaamalla seuraavaksi ylemmälle sijalle PD-version klassisesta "Pong"-pelistä).


title: Amiga Power

text: Kaksi peliä säilyi listan kärkisijalla varsin pitkään. Ensimmäinen oli "Rainbow Islands", tasohyppely-kolikkopelin konversio Amigalle, jota lehti piti ensimmäiset kaksi vuottaan Amigan parhaana tietokonepelinä. Toinen oli "Sensible Soccer", joka nousi listan kärkeen heti ilmestymisvuottaan seuraavana vuonna (se ilmestyi liian myöhään ehtiäkseen saman vuoden listalle), eikä sen jälkeen enää tippunut pois kärkisijalta, paitsi tehdäkseen tilaa omalle jatko-osalleen "Sensible World Of Soccer".


title: Amiga Power

text: "Whatever Happened To..." ("mitä oikein tapahtui...") oli kaksiosainen palsta, jossa esitettiin jotain joka oli ennen jossain tilassa ja nyt jossain toisessa. Aihe vaihteli, eikä se aina liittynyt tietokonepeleihin.


title: Amiga Power

text: Yksi esimerkki oli "Whatever Happened To... Game Reviews?"" ("mitä oikein tapahtui... peliarvosteluille?"), jossa "AP" arveli että pelien julkaisjoiden antamilla mainoslahjoilla ja muiden lehtien kirjoittamilla hyvillä arvosteluilla saattoi olla yhteys keskenään. Lehti esitti että jos näin oli, 73% oli alhaisin arvosana jonka arvostelija pystyi pelille antamaan jäämättä julkaisijan suosion ulkopuolelle, mikä teki tästä "keskinkertaisen" pelin arvosanan muissa lehdissä.


title: Amiga Power

text: "Diary Of A Game" ("pelin päiväkirja") oli useampiosainen palsta jota käytettiin lehdessä neljä kertaa. Palstalla seurattiin kehityksen alla olevan pelin edistymistä pelin tekijöiden kirjoittaman päiväkirjan muodossa. Pelit olivat:


title: Amiga Power

text: Loppuvuosiaan "Amiga Power" mainosti kuvitteellista virvoitusjuomaa nimeltään F-Max, "lievästi poreileva kalajuoma", jonka mainoslause oli "kokonainen valtameri virkistystä".


title: Amiga Power

text: Numeron 29 kylkiäislevykkeellä oli "Squigs", "Amiga Power":in itsensä ideoima ja Jon Hibbinsin toteuttama peli syyskuulta 1993.


title: Alianza Anticomunista Argentina

text: Alianza Anticomunista Argentina, yleensä Triple A (suom. "kolmois-A") tai AAA (suom. "Argentiinan kommunisminvastainen liittouma"), oli oikeistolainen kuolemanpartio Argentiinassa 1970-luvulla. Se perustettiin 1973 ja oli erityisen toimelias Isabel Peronin hallinnon aikana 1974-1976.


title: Alianza Anticomunista Argentina

text: Järjestöä johti salassa sosiaali- ja terveysministeri José López Rega, joka oli myös Juan Peronin henkilökohtainen sihteeri ja tunnettiin lempinimellä "Velho". Hän oli okkultistifilosofi ja ennustaja, ja koska hän oli Isabelin ystävä, Juan Perón nimitti hänet yksityissihteerikseen vaimonsa painostuksesta.


title: Alianza Anticomunista Argentina

text: Vuonna 2006 järjestö tuomittiin rikoksista ihmisoikeuksia vastaan. Tämän äärioikeistolaisen kuolemanpartion epäillään siepanneen tai murhanneen jopa 2 000 ihmistä.


title: Denis Berezovskyi

text: Denis Berezovskyi on ukrainalainen kontra-amiraali, joka toimi Ukrainan merivoimien komentajana yhden päivän ajan maaliskuussa 2014.


title: Denis Berezovskyi

text: Ukrainan virkaatekevä presidentti Oleksandr Turtšynov nimitti hänet virkaansa Krimin kriisin aikana 1. maaliskuuta 2014, mutta seuraavana päivänä hänet erotettiin tehtävästään, koska hän oli kertonut haastattelussa siirtyneensä Krimin venäläismielisten puolelle. Häntä syytetään maanpetoksesta.


title: Mika’ela Fisher

text: Mika’ela Fisher (myös muodossa Mika Ela Fisher tai Mikaela Fisher) on saksalainen näyttelijä ja malli.


title: Mika’ela Fisher

text: Näyttelijänä Fisher on saanut tunnustusta roolistaan Guillaume Canet’n elokuvassa "Ei sanaakaan" (2006).


title: Alen Halilović

text: Alen Halilović (s. 18. kesäkuuta 1996 Dubrovnik) on kroatialainen jalkapalloilija, joka edustaa Italian Serie A:ssa pelaavaa Milania.


title: Alen Halilović

text: Hyökkäävän keskikenttän pelipaikalla pelaavaa vasenjalkaista Halilovićia pidettiin uransa alussa yhtenä Euroopan suurimmista jalkapallolupauksista. Hän on Kroatian pääsarjan kaikkien aikojen nuorin maalintekijä ja Kroatian A-maajoukkueen kaikkien aikojen nuorin pelaaja, joka on päässyt kentälle maaottelussa.


title: Alen Halilović

text: Halilovićin kasvattajaseura on Dinamo Zagreb. 27. syyskuuta 2012 hän teki debyyttinsä Kroatian pääsarjassa, jolloin hänestä tuli sarjan kaikkien aikojen nuorin pelaaja. Edellinen ennätyksen haltija oli Halilovićin ystävä Mateo Kovačić. Marraskuussa 2012 Halilović teki debyyttinsä Mestareiden liigassa Paris Saint-Germainia vastaan, ollen näin kaikkien aikojen toiseksi nuorin liigassa pelannut pelaaja, sekä nuorin Dinamo Zagrebin joukkueessa Mestareiden liigassa pelannut. Tämänkin ennätyksen edellinen haltija oli Kovačić.


title: Alen Halilović

text: Keväällä 2014 Halilović solmi viiden vuoden sopimuksen Barcelonan kanssa. Siirtosummaksi ilmoitettiin 2,2 miljoonaa euroa, jota kuitenkin nostetaan Halilovićin noustessa Barcelonan ykkösmiehistöön. Hän aloitti seuran kakkosjoukkueessa Barcelona B:ssä.


title: Alen Halilović

text: Kaudeksi 2015-2016 Halilović siirtyi lainalle Primera Divisiónin Sporting Gijóniin.


title: Alen Halilović

text:
Halilović edusti Kroatiaa alle 17-vuotiaiden MM-kisoissa 2013 Arabiemiraateissa. Lohko C:ssä pelannut Kroatia karsiutui jo alkulohkossa. Halilović teki turnauksessa yhden maalin.
Halilović debytoi Kroatian jalkapallomaajoukkueessa 10. kesäkuuta 2013 Portugalia vastaan. Hän on pelannut maajoukkueessa kahdeksan ottelua tekemättä yhtään maalia.


title: Sonic Boom (videopeli)

text: Sonic Boom: Rise of Lyric ja Sonic Boom: Shattered Crystal (Japanissa pelit kantavat nimeä ja ) ovat Big Red Buttonin ja Sanzaru Gamesin kehittämät sekä Segan julkaisemat spinoff- videopelit Wii U:lle ja Nintendo 3DS:lle. Pelit ovat Segan Sonic the Hedgehog-pelisarjaa ja se toimivat samannimisen tv-sarjan esiosana. Ne ovat kolmannet ja viimeiset pelit, minkä Sega kehitti yhteistyössä Nintendon kanssa.


title: Sonic Boom (videopeli)

text: Fanien suosimat hahmot Metal Sonic ja Shadow tekivät esiintymisensä molemmissa peleissä.


title: Sonic Boom (videopeli)

text: "Sonic Boom: Rise of Lyric" sai ristiriitaisen vastaanoton. Peliä kritisoitiin esimerkiksi bugeista, kontrolleista, kamerasta, taistelusta, tarinasta ja hahmoista.


title: Sonic Boom (videopeli)

text: "Rise of Lyric" ja "Shattered Crystal" pelit ovat myyneet toukokuuhun 2015 mennessä 620,000 kappaletta.


title: Banco Ambrosiano

text: Banco Ambrosiano oli italialainen pankki, jonka toiminta kaatui 1982. Pankin epäonnistumisen keskeisinä tekijöinä olivat pankin puheenjohtaja Roberto Calvi ja hänen jäsenyytensä laittomassa vapaamuurariloosi P2:ssa. Calvista usein käytettiin nimitystä 'jumalan pankkiiri' ("God's Banker"), hänen läheisten yhteyksiensä vuoksi Vatikaaniin. Calvi löydettiin kuolleena hirttosilmukassa Blackfriars Bridge-sillalla Lontoossa kesäkuussa 1982.


title: Banco Ambrosiano

text: Pankin nimi tulee katolisesta pyhimys Ambrosiuksesta.


title: Banco Ambrosiano

text: Vatikaanin pankki oli Banco Ambrosianon pääosakkeenomistaja. ja paavi Johannes Paavali I:n kuoleman on huhuttu liittyvän Ambrosiano-skandaaliin, antaen yhden alajuonista Kummisetä III:een. Vatikaanin pankkia syytettiin myös contrien ja Puolan Solidaarisuus-liikkeen tukemisesta Banco Ambrosianon kautta.


title: Banco Ambrosiano

text: Vuonna 1978 Italian pankki teki raportin Banco Ambrosianosta, ja se johti rikostutkintaan. Pian senjälkeen kuitenkin asiaa tutkiva Alessandrini, joutui vasemmistoterroristiryhmän tappamaksi. Myös Italian pankin Banco Ambrosianoa tutkivan virkailijan Mario Sarcinellin tutkimuksille tuli loppu hänen joutuessaan vankilaan, syytteiden paljastuessa myöhemmin aiheettomiksi.


title: Banco Ambrosiano

text: Vuonna 1981 poliisi teki ratsian vapaamuurariloosi P2:n toimistoon, jotta saisivat kiinni Licio Gellin, ja he löysivät lisätoditeita Roberto Calvia vastaan. Calvi joutui vankeuteen, oikeuteen ja tuomittiin 4 vuodeksi vankeuteen. Kuitenkin hän pääsi vapaalle jalalle, ja piti asemansa pankissa.


title: Banco Ambrosiano

text: Vuonna 1982 Calvi pakeni maasta väärän passin turvin, ja Italian pankki otti pankin haltuunsa. Calvin sihteeri hyppäsi ikkunasta menettäen henkensä. Calvi löytyi myöhemmin kuolleena Lontoosta.


title: Banco Ambrosiano

text: Huhtikuussa 1992 tuomittiin Milanon oikeudessa 33 henkilöä petoksista liittyen Banco Ambrosianon toiminnan romahdukseen.


title: Banco Ambrosiano

text: Banco Ambrosiano on myös liitetty Clearstream-skandaaliin. Clearstreamin 48-vuotias johtaja Gérard Soisson, löydettiin yllättäen kuolleena 2 kk ennen Banco Ambrosianon skandaalin tuloa julkisuuteen. Clearstreamistä toukokuussa 1983 erotettu Ernest Backes, joka oli Clearstreamin johtavia henkilöitä, on sanonut että hänet erotettiin koska hän tiesi liikaa Banco Ambrosiano-skandaalista.


title: Pulloasioimisto

text: Suomen Pulloasioimisto oli suomalainen 1920–1930 toiminut lasipullo yhteenliittymä.


title: Pulloasioimisto

text: Suomen kolme suurta pullolasitehdasta perusti vuonna 1919 Suomen pulloasioimiston tasoittamaan pullolasitehtaiden välistä kilpailua. Mukana toiminnassa olivat Riihimäen lasi, Karhulan lasitehdas ja Viialan lasitehdas. Pulloasioimisto tuotti esimerkiksi yhtenäisen olutpullomallin kaikille kolmelle tehtaalle. Tällöin esimerkiksi pullon palautusjärjestelmä oli helpompaa ja pullojen laatu oli yhteneväinen. Asioimiston pullon eroitti pullon kyljessä koholla olevasta kolmioista, jonka sisällä on kolme pulloa pullonsuut vastakkain. Pullon valmistajan pystyy erottamaan minkä kolmion sakaran vieressä on pieni piste.


title: Kommunisti sisäministerinä

text: Kommunisti sisäministerinä on Yrjö Leinon kirjoittama muistelmateos, joka ilmestyi vuonna 1958 Tammen kustantamana.


title: Kommunisti sisäministerinä

text: Vuosina 1945–1948 sisäministerinä toiminut kansandemokraattinen poliitikko Yrjö Leino oli erotettu ministerin tehtävistä keväällä 1948 ja jättänyt eduskunnan vuoden 1951 vaaleissa. Leino palasi julkisuuteen viimeisen kerran vuonna 1958 julkaisemalla muistelmakirjan "Kommunisti sisäministerinä". Muistelmat olivat Leinolle henkilökohtaisesti erittäin tärkeät, koska hän halusi saada oikeudenmukaisen paikan historiassa ja päästä kostamaan puoluetovereilleen, jotka olivat vuonna 1948 kääntäneet hänelle selkänsä.


title: Kommunisti sisäministerinä

text: Kirjan käsikirjoitusta Leino oli alkanut laatia jo useita vuosia aiemmin ja sen muokkaamiseen osallistuivat Tammen silloinen toimitusjohtaja Untamo Utrio, apulaisjohtaja Jarl Hellemann ja kustannusvirkailija Kalevi Sorsa. Kirjaa valmisteli Leinon kanssa pieni säännöllisesti Utrion luona kokoontunut työryhmä ja pääosa kustannusyhtiön henkilökunnasta pidettiin asiasta tietämättömänä. Muistelmahanke paljastui kuitenkin tällöin jo pahoin alkoholisoituneen Leinon oman varomattomuuden vuoksi kohtalokkain seurauksin juuri ennen kirjan suunniteltua julkistamista.


title: Kommunisti sisäministerinä

text: Ensimmäisenä Leinon tulossa olevasta muistelmateoksesta kirjoitti SDP:n pää-äänenkannattaja "Suomen Sosialidemokraatti" jo 12. huhtikuuta 1958. Lehden mukaan Leino oli kertonut teoksesta Maalaisliiton kansanedustajalle, kunnallisneuvos Kustaa Tiitulle.


title: Kommunisti sisäministerinä

text:
Kirjan aiottu julkitulo osui arkaan ajankohtaan, sillä Suomen ja Neuvostoliiton suhteet olivat ajautuneet yliherkkään tilaan yöpakkaskriisin vuoksi. Kirja joutui politiikan välikappaleeksi Maalaisliiton ns. K-linjan käyttäessä sitä lyömäaseenaan Fagerholmin hallitusta vastaan. Puolueen pää-äänenkannattaja "Maakansa" sijoitti 17. lokakuuta 1958, vajaata viikkoa ennen kirjan ilmestymistä, etusivulleen lyhyen artikkelin, jonka otsikko oli yllyttävä: "”Ketkä muokkasivat Leinon 'muistelmat' mieleisikseen?”" Artikkelin tiedot perustuivat kuulopuheisiin, joiden mukaan teosta Leinon kanssa valmistelleet henkilöt olivat muokanneet käsikirjoituksen kokonaan uudelleen palvelemaan "tiettyjä poliittisia tarkoitusperiä". Myös SKDL:n pää-äänenkannattaja "Kansan Uutiset", joka oli saanut käsiinsä yhden kappaleen Leinon muistelmista, hyökkäsi voimakkaasti teoksen julkaisemista vastaan: "”Atomipommi Suomen ja Neuvostoliiton ystävyyssuhteiden räjäyttämiseksi”". Lehti väitti teoksen haamukirjoittajaksi kommunistien vihaamaa Arvo Tuomista, joka oli kuitenkin täysin tietämätön koko kirjahankkeesta.
Neuvostoliiton asiainhoitaja Ivan Filippov − suurlähettiläs Viktor Lebedev oli yllättäen poistunut Suomesta muutamaa viikkoa aiemmin − kävi 21. lokakuuta 1958 pääministeri Karl-August Fagerholmin luona vaatimassa, että hallitus estäisi Leinon muistelmateoksen julkitulon. Filippov piti kirjaa sisällöltään Neuvostoliittoa loukkaavana. Fagerholm vastasi, ettei hallitus voinut lain mukaan tehdä asiassa mitään, koska teos ei ollut vielä ilmestynyt eikä Suomessa ollut sensuuria. Filippov puolestaan ilmoitti, että ellei Leinon kirjan ilmestymistä ehkäistäisi, Neuvostoliitto tekisi asiasta "vakavat johtopäätökset". Akateemikko Kustaa Vilkuna katsoi – ilmeisesti presidentti Urho Kekkosen sanansaattajana –, ettei Leinon muistelmia olisi juuri nyt syytä julkaista kiristyneen kansainvälisen ilmapiirin vuoksi. Vielä saman päivän aikana Fagerholm kutsui luokseen toimitusjohtaja Untamo Utrion ja tämän neuvottelun jälkeen Tammi päätti vetää kirjan myynnistä toistaiseksi. Leinon kuoltua teoksen julkaisuoikeudet siirtyivät hänen omaisilleen, joista hänen tyttärensä Lieko Zachovalová vastusti jyrkästi sen julkaisua.


title: Kommunisti sisäministerinä

text: Lopulta kirjan koko painos tuhottiin Neuvostoliiton vaatimuksesta. Lähes kaikki kirjat − noin 12 500 kappaletta − poltettiin Roihuvuoren lämpökeskuksessa elokuussa 1962 lukuun ottamatta joitain kappaleita, jotka otettiin salaa poliittisten aktiivien käyttöön ja joista tuli myöhemmin arvokkaita keräilyharvinaisuuksia. Kirjan julkaisematta jäämisestä aiheutui Tammelle useiden miljoonien markkojen tappio. Jarl Hellemannin mukaan Leinon muistelmista nostettu kohu oli täysin suhteeton verrattuna kirjan asiasisältöön ja kirjasta tuli suomalaisen ulkopoliittisen itsesensuurin ensimmäinen uhri.. Myöskään kirjan tuoreeltaan lukeneen pääministeri Fagerholmin mielestä siinä ”ei ollut mitään merkillisiä asioita”. Yrjö Leinon poika, toimittaja Olle Leino on arvellut, että jos hänen isänsä muistelmat olisivat päässeet ilmestymään suunnitellusti, ne olisivat aluksi nostattaneet suuren hälyn, mutta melko pian sulautuneet muun saman ajan paljastuskirjallisuuden virtaan.


title: Kommunisti sisäministerinä

text: Nimimerkki Timo (J. W. Tuura) kirjoitti tapauksen johdosta lähellä Kokoomusta olleessa "Kauppalehdessä: ”Kuulun siihen sukupolveen, joka ahmien luki Bobrikovin aikana ns. kiellettyä kirjallisuutta. Ryhdyin lehtimiehen ammattiin jo edesmenneen Franz Albert Seynin päivinä. Meikäläiselle sananvapaus on kullan kallis asia. Kallis kuin oma silmäterä. Tietysti sitä voidaan käyttää väärin ja on käytettykin, mutta juuri sananvapaus on parhain lääke vapaan sanan väärinkäyttäjiä vastaan. – – – Meikäläiselle, joka on nähnyt monen monen ammattitoverin lähtevän vankilaan esim. majesteettirikoksen tai viranomaisten halventamisen vuoksi – joka on kahden maailmansodan aikana saanut kärsiä sotasensuurista, ja joka itsekin on aiheuttanut lehdelleen muutamia kertoja painojuttuja – meikäläiselle on ent. ministerin, toimittaja Yrjö Leinon kirjan levittämisen ehkäiseminen hallitusvallankin toimesta varsin vastenmielinen juttu.”"


title: Kommunisti sisäministerinä

text: Kirja voitiin julkaista uudelleen vasta 1991, jolloin se oli jo suurimmaksi osaksi menettänyt kiinnostavuutensa; ensimmäisen vuoden aikana sen myynti jäi vajaaseen tuhanteen kappaleeseen.


title: Kommunisti sisäministerinä

text: Leinon kuoleman jälkeen vuonna 1962 paljastui, että hänen muistelmateoksestaan levitettiin monistettua, koneella kirjoitettua 153-sivuista lyhennelmää (alkuperäisteoksessa on 262 sivua), jota oli ehditty myydä kiskurihinnalla jo satoja kappaleita. Asiasta kehkeytyi pitkä ja monimutkainen oikeusjuttu, jossa päätekijä tuomittiin yli vuodeksi vankeuteen ja 20 000 markan korvauksiin (vuoden 1963 rahassa) Leinon perikunnalle.


title: Mies ja nainen (elokuva)

text: Mies ja nainen ("Un homme et une femme") on ranskalainen elokuva vuodelta 1966. Sen ohjasi Claude Lelouch ja pääosia esittävät Jean-Louis Trintignant ja Anouk Aimée. Elokuvan käsikirjoituksen laativat Lelouch ja Pierre Uytterhoeven.


title: Mies ja nainen (elokuva)

text: Lelouch toimi itse myös elokuvan tuottajana ja kuvaajana. Elokuva tunnetaan näyttävästä kuvauksestaan, jossa muun muassa vaihdellaan väri- ja mustavalkokuvan välillä. Francis Lain elokuvaa varten säveltämästä musiikista ovat jääneet elämään muun muassa Silja Linen mainonnassa vuosikymmeniä käytetty elokuvan tunnuskappale ”Un homme et une femme” sekä Ajankohtaisen kakkosen ja BBC:n Panorama-ajankohtaisohjelman tunnusmusiikkina käytetty ”Aujourd’hui c’est toi”.


title: Mies ja nainen (elokuva)

text: Noin 35-vuotiaat leskeksi jääneet pariisilaiset mies ja nainen – kilpa-autoilija ja elokuvien kuvaussihteeri – tapaavat sattumalta lastensa sisäoppilaitoksessa Deauvillessä. He aloittavat suhteen, jota kuitenkin varjostavat kummankin muistot entisistä puolisoista.


title: Mies ja nainen (elokuva)

text: "Mies ja nainen" keräsi Ranskassa 4,2 miljoonaa teatterikatsojaa ja oli vuoden kuudenneksi katsotuin elokuva. Yhdysvalloissa elokuvan lipputulot olivat 14 miljoonaa dollaria.


title: Mies ja nainen (elokuva)

text: Elokuva voitti Kultainen palmu -palkinnon vuoden 1966 Cannesin festivaaleilla sekä voitti seuraavana vuonna parhaan ulkomaisen elokuvan ja parhaan alkuperäiskäsikirjoituksen Oscarin. Lelouch oli ehdolla parhaan ohjaajan ja Anouk Aimée parhaan naispääosan Oscar-palkintoon. Golden Globe -kilpailussa "Mies ja nainen" palkittiin parhaana vieraskielisenä elokuvana ja Aimée parhaasta naispääosasta.


title: Mies ja nainen (elokuva)

text: Vuonna 1986 Lelouch ohjasi elokuvalle jatko-osan "Mies ja nainen: 20 vuotta myöhemmin".


title: Sydney 2000 (videopeli)

text: Sydney 2000 on vuoden 2000 olympialaisten virallinen videopeli. Peli on julkaistu PlayStationille, PC:lle ja Sega Dreamcastille.


title: Kapina nuorisovankilassa

text: Kapina nuorisovankilassa ("Scum") on brittiläinen draamaelokuva vuodelta 1979. Alan Clarken ohjaama elokuva kertoo brittiläisen nuorisovankilan brutaaleista oloista. Se perustuu Clarken vuonna 1977 BBC:lle ohjaamaan tv-elokuvaan, jota ei väkivaltaisuutensa takia sallittu esittää televisiossa ennen kuin 14 vuotta myöhemmin. Esityskiellon saatuaan ohjaaja Clarke ja käsikirjoittaja Roy Minton sovelsivat ja kuvasivat tarinan uudelleen pitkäksi teatterielokuvaksi, joka sai ensi-iltansa 1979. Teatteriversiosta tuli paitsi tuotannollisesti näyttävämpi, myös vielä paljon realistisempi ja väkivaltaisempi kuin esityskieltoon laitettu tv-versio.


title: Kapina nuorisovankilassa

text: Elokuvassa nuori Carlin (Ray Winstone) saapuu kärsimään rangaistustaan nuorisovankilaan ja alkaa väkivallan ja suojelujärjestelmän avulla edetä vankien keskinäisessä arvojärjestyksessä yhä korkeammalle. Toinen keskeinen hahmo on Archer (Mick Ford), rauhallinen ja virnuileva kasvissyöjä ja ateisti, joka turhaan yrittää selviytyä yhteisössä ylivoimaisen älynsä ja keskustelun avulla. Kolmas keskeinen hahmo, herkkä Davis (Julian Firth) joutuu vihamiestensä raiskaamaksi henkilökunnan silmien alla, viiltää yöllä ranteensa auki ja kuolee verenvuotoon koska henkilökunta ei vastaa hänen hälytyskellon soittoonsa.


title: Kapina nuorisovankilassa

text: Tarina korostaa 1970-luvun brittiläisen nuorisovankilajärjestelmän kyvyttömyyttä auttaa rangaistusta kärsiviä nuoria kohti parempaa elämää. Sadistiset, rasistiset ja korruptoituneet vartijat pönkittävät poikien keskinäisiä valtapyrkimyksiä ja käyttävät itsekin kyseenalaisia menetelmiä. Ensi-iltansa aikoihin vuonna 1979 "Kapina nuorisovankilassa" herätti kiistanalaisuutensa vuoksi paljon keskustelua, mikä osaltaan johti nuorisovankilajärjestelmän uudistuksiin 1980-luvun Britanniassa.


title: Kapina nuorisovankilassa

text: Sekä alkuperäinen, vuonna 1977 tehty mutta vasta 1991 ensiesitetty tv-elokuva että vuoden 1979 teatterielokuva on julkaistu Britanniassa kahden dvd-levyn yhteisjulkaisuna lisämateriaaleineen.


title: Kapina nuorisovankilassa

text: Vuoden 1979 teatteriversio esitettiin vuonna 1983 uuden Channel 4 -televisiokanavan ohjelmistossa. Konservatiiviaktivisti Mary Whitehouse nosti asiasta oikeusjutun, jonka aluksi voitti mutta tuomio kumottiin sittemmin.


title: Kapina nuorisovankilassa

text: Vuoden 2010 kanadalaisessa vankilakuvauksessa "Dog Pound" nähdään paljon vaikutteita "Scum"-elokuvista.


title: Lenny

text: Lenny on yhdysvaltalainen vuonna 1974 ensi-iltansa saanut elokuva 1960-luvun kiistanalaisesta stand up -koomikosta Lenny Brucesta. Elokuvan ohjasi Bob Fosse ja nimiosaa esittää Dustin Hoffman. Käsikirjoituksen teki Julian Barry oman näytelmänsä pohjalta.


title: Lenny

text: "Lenny" oli ehdolla peräti kuuden Oscar-palkinnon saajaksi. Brucen vaimoa esittävä Valerie Perrine palkittiin parhaana naisnäyttelijänä Cannesin elokuvajuhlilla.


title: Syysjärvi

text: Syysjärvi on Vuoksen vesistöön kuuluva keskikokoinen järvi Pohjois-Savon Juvalla. Järven itäosan Kokonlahden Papinsängyssä on kalliomaalaus, jonka ikää ei ole voitu määritellä.


title: Dove Cameron

text: Dove Cameron (oik. Chloe Celeste Hosterman; s. 15. tammikuuta 1996 Seattle, Washington, Yhdysvallat) on yhdysvaltalainen näyttelijä ja laulaja. Hänet tunnetaan parhaiten kaksoispääroolistaan Disney Channelin tilannekomediasarjassa "Liv ja Maddie". Cameron on myös näytellyt Disney Channelin tv-elokuvissa "Cloud 9" ja "Descendants".


title: Dove Cameron

text: Cameron, oikealta nimeltään Chloe Celeste Hosterman, syntyi Seattlessa, Washingtonissa. Hänen vanhempansa Philip Hosterman ja Bonnie Wallace erosivat hänen ollessa nuori. Cameron varttui Bainbridge Islandilla ja kävi lapsena Sakai Intermediate Schoolia. Kahdeksanvuotiaana hän alkoi näytellä Bainbridge Performing Arts -teatterissa. Cameron asui myös monta vuotta lapsuudestaan Ranskassa ja osaa kieltä hyvin. 14–vuotiaana hän muutti Los Angelesiin perheensä kanssa ja oli mukana Burbank High Schoolin showkuorossa.


title: Dove Cameron

text: Cameron on kertonut olleensa koulukiusattu viidenneltä luokalta alkaen. Sosiaaliset paineet kuitenkin ajoivat hänen intohimoaan menestyä viihdealalla.


title: Dove Cameron

text: Cameronilla on vanhempi sisko Claire. Hänen isänsä Philip Hosterman kuoli vuonna 2011. Cameronin taiteilijanimi ”Dove” () on lempinimi, jolla hänen isänsä kutsui häntä lapsena. Cameron on kertonut halunneensa ottaa nimen käyttöön isänsä kunniaksi.


title: Dove Cameron

text: Vuonna 2012 Cameron sai pääroolin Disney Channelin nuortensarjasta "Bits and Pieces", jossa hän näyttelee kaksoisroolissa luonteeltaan kovasti toisistaan poikkeavia identtisiä kaksosia. Sarjan nimi muutettiin pilottijakson yhteydessä muotoon "Liv ja Maddie".


title: Dove Cameron

text: Vuonna 2015 Cameron näytteli ensimmäisessä elokuvassaan Disney Channelin ulkopuolella, "Barely Lethal", jossa hänen roolinsa oli Liz Larson. Samana vuonna hän näytteli Pahattaren tytärtä, Malia musikaalielokuvassa "Descendants". Vuonna 2017 Cameron näyttelee Sophien roolissa Hollywood Bowl-teatterin musikaalissa "Mamma Mia!".


title: Dove Cameron

text: Elokuussa 2013 Cameron julkaisi cover-version Imagine Dragonsin ”On Top of the World” -singlestä. Se pysyi Billboardin listoilla kolme viikkoa ja kipusi korkeimmillaan sijalle 17. Cameron julkaisi toisen singlensä, "Liv ja Maddien" tunnuskappaleen "Better in Stereo" Walt Disney Recordsin kautta 15. lokakuuta 2013. Hän levytti myös kappaleen ”If Only” "Descendants" -elokuvan soundtrack-albumille.


title: Dove Cameron

text: Cameron lauloi "Descendants" -elokuvan kappaleissa ”Rotten to the Core” ja ”If Only”, jotka pääsivät Billboard Hot 100-listalle. "Descendants" -elokuvan soundtrack pääsi Billboard 200-listalle.


title: Dove Cameron

text: Cameron ja McCartan perustivat yhtyeen nimeltä The Girl and the Dreamcatcher vuonna 2015. Yhtye on julkaissut neljä virallista singleä sekä EP:n nimeltä "Negatives" vuonna 2016.


title: Dove Cameron

text: Cameron on ilmaissut halunsa julkaista omaa musiikkiaan ja kertoi työstävänsä debyyttialbumiaan vuonna 2017. Hän kertoi myös saaneensa levytyssopimuksen Columbia Recordsilta.


title: Dove Cameron

text: Dove Cameron alkoi seurustella näyttelijä Ryan McCartanin kanssa vuoden 2013 elokuussa. Pari ilmoitti kihlautuneensa huhtikuussa 2016, mutta he purkivat kihlauksen saman vuoden lokakuussa.


title: Osaa mieskin rakastaa

text: Osaa mieskin rakastaa ("Blume in Love") on yhdysvaltalainen romanttinen komediaelokuva vuodelta 1973. Sen käsikirjoitti, tuotti ja ohjasi Paul Mazursky, joka myös näyttelee sen sivuosassa. Pääosia esittävät George Segal ja Susan Anspach, ja muissa keskeisissä rooleissa nähdään Kris Kristofferson, Marsha Mason ja Shelley Winters.


title: Osaa mieskin rakastaa

text: Beverly Hillsin hienostoalueella toimiva avioerojuristi Stephen Blume (Segal) päättää voittaa takaisin hänet jättäneen Nina-vaimonsa rakkauden. Mies vaeltelee Venetsiassa muistelemassa heidän yhteistä häämatkaansa ja katumassa eroon johtanutta syrjähyppyään sihteerinsä kanssa.


title: Osaa mieskin rakastaa

text: Omalla tahollaan Nina nauttii vapaudestaan, alkaa harrastaa joogaa ja löytää 12 vuotta itseään nuoremman Elmon (Kristofferson), työttömän muusikon. Blumekin tapaa Elmon ja joutuu huomaamaan pitävänsä vaimonsa uudesta ihastuksesta, mikä ei lainkaan helpota hänen pyrkimyksiään saada Nina takaisin luokseen.


title: Peltirumpu (elokuva)

text: Peltirumpu ("Die Blechtrommel") on Volker Schlöndorffin ohjaama eurooppalainen yhteistuotantoelokuva vuodelta 1979. Se perustuu Günter Grassin samannimiseen romaaniin.


title: Peltirumpu (elokuva)

text: "Peltirumpu" kertoo natsiajan Saksassa elävästä Oskar Matzerathista, joka päättää lopettaa kasvamisen kolmivuotiaana vastalauseena aikuisten maailman tympeydelle ja tekopyhyydelle. Oskaria näytteli tuolloin 11-vuotias sveitsiläinen David Bennent, josta on sittemmin tullut ammattinäyttelijä. Myös hänen isällään Heinz Bennentillä on rooli elokuvassa.


title: Peltirumpu (elokuva)

text: "Peltirumpu" jakoi Kultainen palmu -palkinnon "Ilmestyskirja. Nyt" -elokuvan kanssa vuoden 1979 Cannesin elokuvajuhlilla ja valittiin parhaaksi ei-englanninkieliseksi elokuvaksi seuraavan vuoden Oscar-gaalassa. Lapsinäyttelijän seksikohtausten takia elokuvan levitys yritettiin kieltää muun muassa Kanadassa ja Yhdysvaltain Oklahomassa.


title: Peltirumpu (elokuva)

text: "The New York Timesin" kriitikot valitsivat "Peltirummun" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Kirsikka Saari

text: Kirsikka Saari (s. 1973 Helsinki) on suomalainen käsikirjoittaja. Hän on tehnyt käsikirjoituksen muun muassa lyhytelokuvaan "Pitääkö mun kaikki hoitaa?", joka oli parhaan lyhytelokuvan Oscar-ehdokkaana vuonna 2014.


title: Kirsikka Saari

text: Aiemmin Saari on työskennellyt toimittajana ja toimitussihteerinä Ylioppilaslehdessä ja Anna-lehdessä. Hän on valmistunut filosofian maisteriksi Helsingin yliopistosta pääaineenaan yleinen historia ja opiskelee käsikirjoitusta ja ohjausta Aalto-yliopiston taiteiden ja suunnittelun korkeakoulussa.


title: Kirsikka Saari

text: Alkuvuodesta 2018 ilmestyi Kirsikka Saaren ja Jenni Toivoniemen satiirinen kirja "Masennuskomedia" Ntamon kustantamana. Syksyllä 2018 Otava julkaisi Saaren romaanin "Hölmö nuori sydän" samoihin aikoihin kuin sen pohjalta tehty, Selma Vilhusen ohjaama samanniminen pitkä näytelmäelokuva tuli teattereihin.


title: Wonder Woman (televisiosarja)

text: Wonder Woman on kuuluisa yhdysvaltalainen nais-supersankarista kertova jännityssarja, joka perustuu 1940-luvulla luotuun sarjakuvaan. Sarja alkoi 1975 ja päättyi 1979. Sarjaa esitettiin myös Suomessa.


title: Wonder Woman (televisiosarja)

text: Pääosan näyttelijä Lynda Carter oli Miss World USA (Miss Maailma USA) -missikilpailun voittaja ja USA:ta Miss Maailma -missikisoissa vuonna 1972 edustanut semifinaaliin päässyt kauneuskuningatar. Carter on myöhemmin saavuttanut menestystä myös musiikillisella uralla.


title: Wonder Woman (televisiosarja)

text: Alun perin sarjan juonen piti sijoittua Toiseen maailmansotaan, mutta siirtyi sarjan alun jälkeen nykyaikaan. Wonder Woman on kotoisin saarelta jossa asuu vain naisia. Wonder Woman pystyy vaihtamaan ylleen supersankari-asunsa pyörimällä ympäri ja hänen asuunsa kuuluu lasso vyöllä, sekä metalliset rannekkeet joilla hän pystyy torjumaan luoteja. Sarjan joissain jaksoissa esiintyi myös Debra Winger Wonder Womanin pikkusiskona.


title: Wonder Woman (televisiosarja)

text: 'Wonder Woman' tv-sarja on hyvin tunnettu USA:ssa, Wonder Woman -hahmosta on valmisteilla elokuvahanke, joka tunnetaan nimellä Ihmenainen.


title: Hissillä mestauslavalle

text: Hissillä mestauslavalle ("Ascenseur pour l’échafaud") on ranskalainen draamaelokuva vuodelta 1958. Film noirin tyyliseksi luonnehditu mustavalkoelokuva oli Louis Mallen ensimmäinen pitkän elokuvan ohjaustyö. Elokuvan pääosia esittävät Jeanne Moreau ja Maurice Ronet, ja musiikin siihen teki Miles Davis kvintetteineen.


title: Hissillä mestauslavalle

text: Absurdia teatteria muistuttavassa tarinassa kahden rikollispariskunnan aikeet sekoittuvat sattumien seurauksena kohtalokkaalla tavalla toisiinsa.


title: Hissillä mestauslavalle

text: Florence Carala (Moreau) ja Julien Tavernier (Ronet) ovat rakastavaisia, jotka ovat päättäneet raivata Florencen aviomiehen, rikkaan yritysjohtajan Simon Caralan (Jean Wall), pois yhteisen tulevaisuutensa tieltä. Julien työskentelee Caralan yrityksessä ja käyttää muukalaislegioonassa oppimiaan laskuvarjotaitoja kiipeämällä köyden avulla esimiehensä toimistoon, murhaamalla miehen ja lavastamalla tilanteen itsemurhaksi. Poistuessaan autoonsa Julien huomaa unohtaneensa köyden riippumaan rakennuksen seinälle, yrittää palata toimistoon, mutta juuttuu sähkön katketessa tyhjentyneen toimistorakennuksen hissiin.


title: Hissillä mestauslavalle

text: Pian nuoret pikkurikolliset Louis ja Veronique (Georges Poujouly ja Yori Bertin) varastavat Julienin käyntiin jättämän avoauton kadulta. Florence näkee Julienin auton ajavan ohi vieras nainen matkustajan paikalla ja luulee Julienin äkkiä muuttaneen suunnitelmiaan ja hyljänneen hänet. Florence kävelee mietteissään Pariisin katuja läpi illan ja yön, samaan aikaan kun Julien yrittää kiipeilytaitojensa avulla selvittää tietään ulos jumittuneesta hissistä.


title: Hissillä mestauslavalle

text: Autovarkaat Louis ja Veronique ajavat Pariisin ulkopuolelle ja kirjoittautuvat motelliin auton papereista löytämällään nimellä herra ja rouva Julien Tavernier. Motellissa he tutustuvat saksalaiseen pariskuntaan Horstiin ja Friedaan, juovat samppanjaa ja ottavat yhteiskuvia Julienin autosta löytämällään pienoiskameralla. Saksalaisten mentyä nukkumaan Louis yrittää varastaa heidän Mercedes-urheiluautonsa. Horst saa hänet kiinni itse teossa, ja Louis päätyy tappamaan molemmat saksalaiset Julienin autosta löytyneellä aseella. Louis ja Veronique pakenevat Pariisiin saksalaisten Mercedeksellä ja piiloutuvat Veroniquen asuntoon. Veronique on varma että he jäisivät kiinni ja ehdottaa Louis’lle yhteistä itsemurhaa. He ottavat yliannokset lääkkeitä ja menevät makuulle.


title: Hissillä mestauslavalle

text: Saksalaisten ruumiit löydetään aamuyöllä motellista yhdessä Julienin auton, aseen ja sadetakin kanssa, ja Julienistä tulee näin surmien pääepäilty. Julieniä etsivät poliisit tulevat hänen työpaikalleen vartijan kanssa, joka saa hissit jälleen toimintakuntoon. Julien onnistuu pakenemaan rakennuksesta, mutta jää kuitenkin pian kiinni läheisessä kahvilassa, koska hänen kuvansa on julkaistu aamun sanomalehdissä.


title: Hissillä mestauslavalle

text: Poliisit löytävät Caralan ruumiin tämän toimistosta, mutta uskovat tapauksen itsemurhaksi. Julien saa syytteen saksalaisturistien tappamisesta, koska hänen tarinaansa hissiin juuttumisesta uskota. Florence uskoo Julienin tarinan ja lähtee etsimään ohi ajaneessa autossa näkemäänsä Veroniquea, jonka muistaa työskentelevän eräässä kukkakaupassa. Hän saa selville osoitteen ja löytää Veroniquen ja Louis’n elossa – heidän itsemurhansa on epäonnistunut. Louis ei usko että häntä vastaan löytyisi todisteita, mutta Veronique muistaa motelliin jääneellä pienoiskameralla otetut valokuvat. Louis palaa motelliin, jossa poliisi on jo kehittänyt valokuvat. Niiden ansiosta Louis’sta tuleekin pääepäilty saksalaissurmissa. Kameran kuvien joukossa on kuitenkin myös romanttisia yhteiskuvia Florencesta ja Julienista. Niiden avulla poliisi pääsee selville heidän suhteestaan ja todellisista aikeistaan. Elokuvan lopussa Louis’n perässä motelliin ajanut Florence tajuaa kuvat nähtyään, että hänet ja Julien tullaan tuomitsemaan Caralan murhasta.


title: Vasiľ Biľak

text: Vasiľ Biľak (11. elokuuta 1917 Krajná Bystrá, Itävalta-Unkari – 6. helmikuuta 2014 Bratislava, Slovakia) oli slovakialainen poliitikko. Hän kuului viiden puoluekonservatiivin ryhmään, joka Tšekkoslovakian puoluejohdon nimissä lähetti vuonna 1968 Neuvostoliittoon avunpyyntökirjeen, ja Neuvostoliitto miehitti maan. Sen jälkeen hän oli vuoteen 1988 puolueen ulkopoliittista ja aatteellista linjaa valvova sihteeri. Samettivallankumouksen jälkeen hän toimi Slovakian äärikommunistisessa puolueessa 2000-luvulle. Häntä yritettiin saada aiempien tapahtumien vuoksi maanpetoksesta oikeuteen, mutta juttu kuivui vuonna 2011 kokoon, kun Venäjältä ei saatu alkuperäistä kirjettä todisteeksi.


title: Torbjörn

text: Torbjörn tai Thorbjörn on ruotsalainen miehen etunimi. Nimi on muinaisskandinaavista alkuperää ja muodostettu yhdistämällä Tor-jumalan nimeen karhua tarkoittava sana "björn". Norjassa ja Tanskassa nimi esiintyy muodossa "Torbjørn" tai "Thorbjørn".


title: Torbjörn

text: Suomessa nimi Torbjörn on 1900-luvun alusta vuoden 2009 loppuun mennessä annettu 743 ja Thorbjörn alle 70 henkilölle. Torbjörnin nimipäivä on suomenruotsalaisen kalenterin mukaan 3. maaliskuuta.


title: Torbjörn

text: Tunnettuja henkilöitä, joiden etunimenä on Torbjörn, Thorbjörn, Torbjørn, tai Thorbjørn, ovat tai ovat olleet:


title: Major League Baseball -kausi 1929

text: Major League Baseball -kauden 1929 päätteeksi pelatussa World Series -ottelusarjassa kohtasivat Philadelphia Athletics ja Chicago Cubs. Athletics voitti mestaruuden voitoin 4–1. Neljättä ottelua Cubs johti seitsemännen vuoroparin keskellä 8–0, mutta Athletics käänsi ottelun tasoittavallaan tekemällä peräti 10 juoksua. Viidennessä ottelussa Athletics käänsi voiton kotiin yhdeksännessä vuoroparissa nousten 0–2 -tappiotilanteesta voittoon.


title: Major League Baseball -kausi 1929

text: Chicago White Sox ja Detroit Tigers pelasivat ennätysmäisen pitkän ottelun 24. toukokuuta. 21 vuoroparin ja 3 tunnin ja 31 minuutin pelin jälkeen ottelu päättyi Detroitin 6–5 -voittoon.


title: Major League Baseball -kausi 1929

text: 29. huhtikuuta Brooklyn Dodgersin apusyöttäjä Clise Dudley löi kunniajuoksun ensimmäisestä saamastaan syötöstä MLB:ssa. Nelivuotisella urallaan Dudley löi vain kaksi kunniajuoksua tämän lisäksi.


title: Major League Baseball -kausi 1929

text: New York Yankees otti käyttöön pelaajanumerot pelipaidan selässä. Aluksi pelaajat numeroitiin lyöntijärjestyksen mukaan. Vuoteen 1931 mennessä kaikki American Leaguen joukkueet käyttivät numerointia. National Leaguen joukkueista osa oli vielä numeroitta kauteen 1933 saakka.


title: Barbieri

text: Barbieri on muun muassa seuraavien henkilöiden sukunimi:


title: Wilhelmsson

text: Wilhelmsson on muun muassa seuraavien henkilöiden sukunimi:


title: Klopidogreeli

text: Klopidogreeli (CHClNOS) on veren hyytymistä estävä lääkeaine, jota käytetään sydän- ja verisuonitautien hoidossa.


title: Klopidogreeli

text: Klopidogreeli on aihiolääke, joka metaboloituu eläimillä maksassa. Aktiivinen metaboliitti muodostuu Sytokromi P450 -ryhmän entsyymien kuten CYP3A4:n vaikutuksesta, mutta esteraasit muuttavat yhdisteen inaktiiviseksi metaboliitiksi. Klopidogreelin metaboliitti sitoutuu trombosyyttien pinnan P2Y-reseptoreihin. Nämä reseptorit sitoutuisivat normaalisti ADP-molekyyliin ja sitoutumista seuraa solujen aktivaatio ja hyytymän muodostuminen. Klopidogreelin sitoutuessa reseptoreihin ADP:n sijasta solujen aktivoituminen estyy ja hyytymää ei muodostu. Klopidogreelin käytön ongelmana on eräillä potilaista ilmenevä resistenssi, joka johtaa riittämättömään hoitovasteeseen. Resistenssi liittyy maksan sytokromi C19 -entsyymin toimintaan, johon vaikuttavat perinnölliset tekijät. Ennen klopidogreelihoidon aloittamista perinnöllinen taipumus lääkkeen toimimattomuuteen voidaan selvittää farmakogeneettisellä testillä. Klopidogreelia käytetään usein yhdessä asetyylisalisyylihapon kanssa. Useimmiten yhdistettä käytetään vetysulfaattisuolana.


title: Klopidogreeli

text: Klopidogreeli on optisesti aktiivinen yhdiste ja vaikuttava isomeeri on (+)-(S)-klopidogreeli. Toinen enantiomeeri (-)-(R)-klopidogreeli on lääkeaineena tehoton.


title: Klopidogreeli

text: Klopidogreelin haittavaikutuksia ovat allergiset ihottumat ja hematologiset oireet kuten trombosytopenia, leukopenia ja verenvuoto.


title: Klopidogreeli

text: Ensimmäiset ja edelleen käytössä olevat klopidogreelisynteesit käyttävät lähtöaineenaan kloorimantelihappoa tai muita mantelihappojohdannaisia. Synteesit johtavat raseemiseen seokseen ja tyypillisesti välituotteille suoritetaan enantiomeerien erotus resoluutiolla joko kamferisulfonihapon tai nykyään useammin nitrilaasientsyymien avulla. Klopidogreelin synteesiin on kehitetty myös asymmetrinen synteesimenetelmä.


title: Lenny (täsmennyssivu)

text: Lenny tarkoittaa seuraavia asioita:Tunnettuja nimenkantajia ovat:


title: Trambulină Valea Cărbunării

text: Trambulină Valea Cărbunării on neljän hyppyrimäen muodostama mäkihyppystadion Râşnovissa Romaniassa.


title: Trambulină Valea Cărbunării

text: Ensimmäinen hyppyrimäki Râşnoviin rakennettiin vuonna 1936. Nykyisiä hyppyrimäkiä aloitettiin rakentamaan heinäkuussa 2009 ja kesällä 2011 valmistui muovitetut HS71, HS38 ja HS17 -mäet. Mäkien avajaisia vietettiin 30. elokuuta 2011. Rakennustyöt maksoivat noin 3 miljoonaa euroa ja sitä rahoittivat OMV -öljy-yhtiö ja Râşnovin kaupunki.


title: Trambulină Valea Cărbunării

text: Vuoden 2013 Braşovin Euroopan nuorten talviolympiafestivaaleja varten aloitettiin rakentamaan normaalimäkeä kesällä 2011 ja se valmistui lokakuussa 2012. Normaalimäen rakennustyöt maksoivat noin 4,5 miljoonaa euroa ja sen rahoitti Romanian matkailu- ja aluekehitysministeriö.


title: Trambulină Valea Cărbunării

text: Trambulină Valea Cărbunăriin mäkihyppystadionilla on nykyisin neljä erikokoista muovitettua ja valaistua hyppyrimäkeä, kaksi tuomaritornia ja hiihtohissi.


title: Trambulină Valea Cărbunării

text: Euroopan nuorten talviolympiafestivaaleilla 2013 miesten normaalimäen kilpailun voitti slovenialainen Cene Prevc, miesten joukkuekilpailun voitti Slovenia joukkueella Nejc Seretinek, Cene Prevc, Florjan Jelovcan ja Anže Lanišek, naisten keskimäen kilpailun voitti saksalainen Anna Rupprecht, naisten joukkuekilpailun voitti Tšekki joukkueella Karolina Indráčková, Michaela Rajnochová, Natálie Dejmková ja Barbora Blažková ja sekajoukkuekilpailun voitti Saksa joukkueella Lena Selbach, Anna Rupprecht, Thomas Dufter ja Sebastian Bradatsch.


title: Trambulină Valea Cărbunării

text: Hiihdon nuorten MM-kilpailuissa 2016 miesten normaalimäen kilpailun voitti saksalainen David Siegel, miesten joukkuekilpailun voitti Saksa joukkueella Jonathan Siegel, Adrian Sell, Tim Fuchs ja David Siegel, naisten normaalimäen kilpailun voitti itävaltalainen Chiara Hölzl ja sekajoukkuekilpailun voitti Slovenia joukkueella Nika Križnar, Bor Pavlovčič, Ema Klinec ja Domen Prevc.


title: Trambulină Valea Cărbunării

text:
Mäkiennätyksen 105,5 metriä on hypännyt David Siegel.
Naisten mäkiennätyksen 100,5 metriä on hypännyt Sara Takanashi, epävirallisen mäkiennätyksen 101,0 metriä on hypännyt Eva Pinkelnig.
Kesämäkiennätyksen 102,5 metriä on hypännyt Stefan Huber.
Naisten kesämäkiennätyksen 96,0 metriä on hypännyt Daniela Haralambie.
Mäkiennätyksen 72,5 metriä on hypännyt Simon Greiderer.
Naisten mäkiennätyksen 68,5 metriä on hypännyt Sofja Tihonova.
Kesämäkiennätyksen 72,5 metriä on hypännyt Jure Šinkovec.
Naisten kesämäkiennätyksen 67,0 metriä ovat hypänneet Mizuki Yamaguchi ja Kinga Rajda.
Naisten mäkiennätyksen 35,0 metriä on hypännyt Daniela Haralambie.
Kesämäkiennätyksen 40,0 metriä on hypännyt Ştefan Valentin Blega.
Naisten kesämäkiennätyksen 36,5 metriä on hypännyt Daniela Haralambie.


title: Ribosomaalinen RNA

text:
Ribosomaalinen RNA (rRNA) on yksi kolmesta RNA-tyypistä. Ribosomaalista RNA:ta on 80 % kaikesta solun sisältämästä RNA:sta ja se on osa ribosomin rakennetta. rRNA:n lisäksi ribosomissa on tukirakenteena runsaasti valkuaisaineita.
Ribosomaalinen RNA muodostaa ribosomin kaksi osaa, suuren alayksikön (LSU) ja pienen alayksikön (SSU).


title: Ribosomaalinen RNA

text: Ribosomaalinen RNA katalysoi peptidisidosten syntymistä translaation yhteydessä.


title: Balaklava

text: Balaklava (, ) on Krimin niemimaalla sijaitseva vanha kaupunki, joka on nykyisin osa Sevastopolia. Balaklava oli itsenäinen kaupunki vuoteen 1957, jolloin se liitettiin Sevastopoliin. Balaklava on kuuluisa Krimin sodan aikana käydystä Balaklavan taistelusta, jossa brittien kevyt ratsuväki teki itsetuhoisen hyökkäyksen venäläisten joukkojen asemiin.


title: Balaklava

text: Kreikkalaiset perustivat jo antiikin aikana nykyisen Balaklavan paikalle siirtokunnan, jonka nimi oli Symbolon (Συμβολον). Keskiajalla Symbolon kuului Bysantin valtakuntaan, ja se nimettiin Yamboliksi. Genovalaiset valloittivat kaupungin vuonna 1365 ja antoivat sille nimeksi Cembalo. Genovalaisten hallinnassa Cembalosta kasvoi merkittävä kauppasatama. Vuonna 1475 Ottomaanien valtakunta otti kaupungin haltuunsa, ja se sai nykyisen nimensä. Venäläiset joukot valloittivat Krimin 1771, ja koko niemimaa liitettiin myöhemmin Venäjän keisarikuntaan.


title: Balaklava

text: Vuonna 1954 Balaklava ja koko Krimin niemimaa liitettiin Ukrainan neuvostotasavaltaan, ja siitä tuli vuonna 1991 osa itsenäistynyttä Ukrainaa.


title: Balaklava

text: Neuvostoliiton aikana Balaklavaan rakennettiin salainen sukellusvenetukikohta, joka on nykyisin museona.


title: Kevin Westgarth

text: Kevin Reginald Westgarth (s. 7. helmikuuta 1984 Amherstburg, Ontario, Kanada) on kanadalainen jääkiekkoilija, joka pelaa EIHL-joukkue Belfast Giantsissa.


title: Kevin Westgarth

text: Westgarth pelasi ensimmäisellä yliopistokaudellaan Princeton Tigersin joukkueessa. Hän pelasi 25 ottelua, joissa teki kuusi pistettä ja istui 48 minuuttia jäähyaitiossa. Koko nelivuotisen yliopistouransa aikana hän pelasi yhteensä 116 ottelua. Niissä hän teki 25 maalia ja yhteensä 60 pistettä. Jäähyllä hän istui 130 jäähyminuuttia. Westgarthin kanssa Tigersissa pelasi kolme vuotta myös hänen veljensä Brett. Neljännen kauden jälkeen hän allekirjoitti 16. maaliskuuta 2007 varaamattomana pelaajana sopimuksen Los Angeles Kingsin kanssa.


title: Kevin Westgarth

text: Westgarth aloitti pelaamisen ammattilaistasolla 18. maaliskuuta 2007, vain kaksi päivää Kingsin kanssa tehdyn sopimuksen jälkeen. Hän pelasi Kingsin AHL-farmijoukkue Manchester Monarchsissa Providence Bruinsia vastaan. Loppukauden aikana hän pelasi Manchesterissa vain 14 ottelua, joissa tilille kertyi 44 jäähyminuuttia ja kolme pistettä.


title: Kevin Westgarth

text: Westgarth jatkoi Monarchsissa myös kaudella 2007–2008. Hän sijoittui tulokkaiden jäähypörssissä toiseksi 191 jäähyminuutillaan. Hänet komennettiin tulokkaista useimmin ulos. Westgarth pelasi ensimmäisen NHL-pelinsä Kingsissa 20. tammikuuta 2009 Minnesota Wildia vastaan. Hän oli ottelussa jäällä 4 minuuttia ja 39 sekuntia. Westgarth nostettiin Kingsin joukkueeseen ja pudotettiin takaisin farmiin kaksi kertaa kauden aikana. Ensimmäisessä farmiin pudottamisen jälkeisessä pelissä Manchesterissa Westgarth tappeli Philadelphia Phantomsin Garrett Klotzin kanssa.


title: Kevin Westgarth

text: Kausi 2009–2010 oli Westgarthin maalien valossa paras AHL-kausi, jossa hän teki 76 ottelussa 11 maalia ja 25 pistettä. Lisäksi hän sai yli 150 rangaistusminuuttia.


title: Kevin Westgarth

text: Westgarthin näytöt toivat hänelle paikan NHL-joukkueessa kauden 2010–2011 aikana. Ensimmäisen maalinsa NHL:ssä hän teki vasta seuraavalla kaudella Dallas Starsin Kari Lehtosta vastaan. Maali ratkaisi ottelun jatkoajalla. 16. helmikuuta 2012 Westgarth sai käsivamman, ja hän joutui olemaan loppukauden sivussa otteluista. Kings voitti kauden päätteeksi historiansa ensimmäisen Stanley Cupin, ja vaikka Westhgarth pelasi vain 25 ottelua runkosarjassa, hänet tunnustettiin Stanley Cupin voittajaksi ja hänen nimensä kaiverrettiin pokaaliin.


title: Kevin Westgarth

text: Työsulun aikana kaudella 2012–2013 Westgarth pysyi kotonaan Pohjois-Carolinassa ja harjoitteli Carolina Hurricanesin pelaajien kanssa. Työsulun päättyessä Kings kauppasi Westgarthin Carolinaan ja sai vastineeksi Anthony Stewartin, neljännen kierroksen varauksen sekä kuudennen kierroksen varauksen .


title: Kevin Westgarth

text: Westgarth vaihdettiin 30. joulukuuta 2013 Calgary Flamesiin, joka antoi tilalle Greg Nemiszin. Loppukaudella Calgaryssa Westgarth teki uransa uudet ennätykset viimeistelemällä neljä maalia ja seitsemän pistettä 36 pelissä.


title: Kevin Westgarth

text: Calgary ei tarjonnut Westgarthille kauden päätteeksi jatkosopimusta, joten hänestä tuli vapaa pelaaja. Kaudeksi 2014–2015 hän ei saanut sopimusta, mutta sai mahdollisuuden mennä try out -sopimuksella Edmonton Oilersin harjoitusleirille. 5. lokakuuta 2014 hänet päästettiin pois leiriltä ja 30. lokakuuta hän teki sopimuksen pohjoisirlantilaisen EIHL-joukkue Belfast Giantsin kanssa.


title: Kari Lehtinen

text: Kari Sakari ”Pitkä” Lehtinen (20. syyskuuta 1945 – 3. maaliskuuta 2014) oli suomalainen muusikko. Hän oli Sleepy Sleepers yhtyeen basisti 1975–1985. Muita yhtyeitä olivat The Charlies, jota hän oli perustamassa 1960-luvun puolivälissä, ja Turo’s Hevi Gee. Hän soitti myös Dave Lindholm ja Launeen K -yhtyeessä.


title: Kari Lehtinen

text: Lehtinen menehtyi nopeasti edenneeseen syöpään.


title: Kalevi Sipola

text: Kalevi Sipola (s. 1946) on suomalainen Kemissä asuva kirjailija, joka on julkaissut novelleja ja saturomaanin.


title: Kalevi Sipola

text: Sipola on esiintynyt "Suomen kansan uusia runoja" -julkaisussa, Kaltio -lehdessä ja useissa eri antologioissa. Hänen esikoisteoksensa "Ristiinnaulitut" ilmestyi 2012. Sipola on eläkkeellä oleva paperitehtaan laitosmies.


title: Milwaukee Brewers (AA)

text: Milwaukee Brewers oli yhdysvaltalainen lyhytaikainen Major League Baseball -joukkue. Se pelasi kaudella 1890 Western Association -liigassa ja kaudella 1891 Western Leaguessa, mutta elokuussa se korvasi American Association -liigassa pelanneen Cincinnati Kelly's Killersin. Joukkue ennätti pelata 36 ottelua, joista se voitti 21 ja sen voittosuhde oli liigan kolmanneksi paras.


title: Milwaukee Brewers (AA)

text: Kauden 1891 jälkeen American Association lakkautetiin ja samoin kävi myös Brewersille.


title: Lilly Korpiola

text: Lilly Korpiola (s. 1964) on suomalainen tietokirjailija, median, viestinnän ja Lähi-idän asiantuntija.


title: Lilly Korpiola

text: Korpiolan ja Hanna Nikkasen teos "Arabikevät" (2011) oli Tieto-Finlandia-palkintoehdokkaana vuonna 2012. Kirja käsittelee arabimaailman kansannousuja ja sosiaalisen median roolia niissä. Vuonna 2014 ilmestyi Korpiolan teos "Pitkä tie äidiksi", joka käsittelee kansainvälistä adoptiota.


title: Lilly Korpiola

text: Korpiolan ja Sanna Raita-ahon teos "Arabikevään jälkeen - Arjen ja apokalypsin välissä" käsittelee arabikevään jälkeistä Lähi-idän tilannetta.


title: Lilly Korpiola

text: Korpiola on ollut Adoptioperheet ry:n puheenjohtaja ja Nordic Adoption Councilin hallituksen jäsen. Hän on työskennellyt elokuvatuottajana ja Suomen elokuvasäätiössä tuotantokonsulttina.


title: Norrskensflammanin pommi-isku

text: Norrskensflammanin pommi-isku tehtiin Luulajassa 3. maaliskuuta 1940 Ruotsin kommunistisen puolueen äänenkannattajan Norrskensflamman-sanomalehden (myöhemmin Flamman) kirjapainoon. Isku aiheutti tulipalon, joka vaati viiden ihmisen hengen.


title: Norrskensflammanin pommi-isku

text: Attentaatin taustalla oli Suomen talvisodan aikana Ruotsissa voimistunut kommunisminvastainen ilmapiiri, muun muassa maassa ilmestyneiden kommunististen lehtien julkaisua ja levittämistä yritettiin estää. Tammi-helmikuun 1940 aikana Norrbottenissa perustettiin niin sanottu "kuuden miehen komitea", jonka tarkoituksena oli tukahduttaa kommunistien toiminta läänin alueella. Se koostui oikeistolaisista toimittajista ja yhteiskunnallisista vaikuttajista, joista osa oli mukana myös talvisodan aikana vapaaehtoisapua Suomeen toimittaneessa paikallisessa liikkeessä, jolla oli yhteyksiä valtakunnalliseen Suomen komiteaan. Kommunistien lehtien julkaisua yritettiin vaikeuttaa muun muassa rajoittamalla sanomalehtipaperin toimittamista sekä tarjoamalla niiden tekniselle henkilökunnalle työpaikkoja muista sanomalehdistä. Osa komiteassa mukana olleista henkilöistä ja sen taustavaikuttajista vetäytyi toiminnasta, kun pommi-iskua alettiin suunnittelemaan. Heidän joukossaan olivat muun muassa professori Andreas Lindblom ja kansanpuolueen johtohahmoihin kuulunut Paul Wretlind, joita myöhemmin kuultiin todistajina attentaatin tekijöitä vastaan käydyssä oikeudenkäynnissä.


title: Norrskensflammanin pommi-isku

text: Maaliskuun 3. päivän vastaisena yönä viisi miestä tunkeutui Norrskensflammanin kirjapainoon. Sisään he pääsivät poliisiratsian yhteydessä takavarikoidulla avaimella. Miehet asettivat kirjapainon tiloihin pommin, joka räjähtäessään kolmen aikaan aamuyöllä sytytti tuhoisan tulipalon. Vaikka palokunta ehti paikalle muutamassa minuutissa, ei rakennusta pystytty pelastamaan. Kolmannessa kerroksessa sijainneiden huoneistojen viisi asukasta onnistuivat pelastautumaan hyppäämällä palokunnan levittämiin palopurjeisiin, mutta viisi toisessa kerroksessa asunutta henkilöä kuoli. Kuolonuhrit olivat lehden taloupäällikkönä toiminut Artur Hellberg, hänen vaimonsa ja kahdeksanvuotias tyttärensä sekä toisessa huoneistossa asunut nainen ja 12-vuotias poika.


title: Norrskensflammanin pommi-isku

text: Tapauksen jälkeen väitti Nya Dagligt Allehanda -lehti kommunistien itse sytyttäneen tulipalon. Toinen oikeistolainen lehti Norrbottens-Kuriren piti tapausta onnettomuutena, jossa mikään ei viitannut tahallisuuteen. Poliisi päätyi kuitenkin tutkimuksissaan siihen, että tulipalo oli ulkopuolisten sytyttämä ja vangitsi huhtikuussa viisi epäiltyä. Vangitut olivat kolme armeijan vänrikkiä, yksi varusmies sekä Norbotten-Kuriren -sanomalehden toimittaja Gunnar Hedenström. Muutamaa päivää myöhemmin pidätettiin myös Luulajan poliisipäällikkö ja kaupunginviskaali Ebbe Hallberg sekä armeijan kapteeni Uno Svanbom.


title: Norrskensflammanin pommi-isku

text: Oikeus ei tuominnut heitä murhapoltosta, vaan rangaistukset annettiin ilkivallan perusteella. Hovioikeus tuomitsi iskun toteuttaneet vänrikit kuuden vuoden pakkotyöhön, ja mukana ollut varusmies sai kahden vuoden pakkotyötuomion. Suunnittelijoina toimineet Hedenström, Hallberg ja Svanbom saivat seitsemän vuotta pakkotyötä. Tuomituista Hallberg kuoli pian Tukholmassa Långholmenin keskusvankilassa, muut pääministeri Per-Albin Hanssonin hallitus armahti vuonna 1944.


title: Crosshairs

text: Crosshairs on Transformers-universumissa esiintyvä Autobotti.


title: Crosshairs

text: Crosshairs esiintyi "The Transformers" -animaatiosarjassa ainoastaan neljännellä kaudella, joka koostui vain kolmesta jaksosta. Hän oli osa miehistöä, joka teki pakkolaskun Nebulos-planeetalle jahdatessaan Decepticoneja, jotka olivat varastaneet avaimen Plasmaenergiakammioon. Hänestä tuli myöhemmin yksi Autobottien Targetmastereista. Hänen Targetmaster-kumppaninsa nimi on Pinpointer.


title: Crosshairs

text: Michael Bayn "Transformers"-elokuvasarjaan perustuvissa sarjakuvissa Crosshairs oli ennen Cybertronin sodan alkua osa Optimus Primen johtamaa Tiedeyhteisöä ja liittyi myöhemmin osaksi Autobotteja.


title: Crosshairs

text: Vuosituhansia myöhemmin, kun Allspark oli tuhottu hän osallistui Arceen mukana yritykseen estää Starscreamia uudelleenluomasta sitä.


title: Crosshairs

text: Crosshairs esiintyy elokuvassa "Transformers – Tuhon aikakausi" vihreäksi Chevrolet Corvette C7 Stingrayksi muuntautuva Autobottina. Hän on erikoistunut yllätyshyökkäyksiin ja laskuvarjohyppyihin. Robottimuodossaankin Crosshairs muistuttaa laskuvarjosotilasta ja hänellä on viitta. Crosshairsin äänenä elokuvassa on John DiMaggio.


title: Crosshairs

text: Autobottien piileskeltyä Cemetery Windin agentteja, Crosshairs oli menettänyt uskonsa Optimuksen ja Bumblebeen taitoihin johtaa Autobotteja toivoen pääsevänsä itse johtajaksi. Mutta hän jakoi Autobottitovereidensa vihan Cemetery Windin ja KSI:n tekoja kohtaan. Hongkongin taistelua varten Optimus pyysi apua Dinoboteilta, joihin Crosshairs itse ei aluksi luottanut. Mutta ratsasti taistelun ajan Dinobotti Scornin selässä ja taistelun jälkeen totesi ratsastavansa Scornin kanssa uudestaan milloin tahansa, antaen tälle kutsumanimen "Vaarna".


title: Kulsiala

text: Kulsiala on toisaalta entisaikainen suomalainen hallintopitäjä ja toisaalta se on Tyrvännön lakkautetun kunnan entinen nimi. Hallintopitäjän alue käsitti myöhempien Längelmäen ja Tyrvännön seudut ja osan Pälkänettä. Kulsialan kirkon kivisakasti on säilynyt nykypäiviin Hattulan Lepaassa. Kulsialan hallintopitäjä kuului vuoden 1680 tuomiokirjan mukaan Sääksmäen tuomiokuntaan ja Ylä-Sääksmäen kihlakuntaan. Professori Eino Jutikkalan laskelmien mukaan Kulsialassa oli vuonna 1650 noin 1 150 asukasta.


title: Kulsiala

text: Kulsiala-nimi esiintyy vanhoissa asiakirjoissa Tyrvännön rinnakkaisnimenä merkitsemässä sekä hallintopitäjää että seurakuntaa. Varhaisin säilynyt merkintä Kulsialasta on Turun tuomiokirkon Mustassakirjassa vuodelta 1405. Ensimmäinen maininta Lepaan kirkon ympärille syntyneen seurakunnan Tyrväntö-nimestä (muodossa Turfvene tai Tijrffvoende) on vuodelta 1429. Sitä on pidetty Tyrvännön seurakunnan perustamisvuotena. Seurakunnan asiakirjoissa Kulsiala esiintyy Tyrvännön rinnalla viimeisen kerran 1796. Vielä nuorempi esiintymä löytyy hallinnon asiakirjoista, sillä Kulsiala mainitaan vuodelta 1840 peräisin olevassa kruununverokuitissa.


title: Kulsiala

text: Hallintopitäjänä Kulsiala oli alueeltaan paljon laajempi kuin seurakuntana. Vuoden 1539 maakirjassa Kulsialaan kuului 5 neljänneskuntaa, 29 kylää, 153 taloa, 45  20/24 koukkua ja 210 jousta. Neljänneskuntiin kuuluivat seuraavat kylät:


title: Kulsiala

text: Hallintopitäjäjaon merkitys hallinnossa ja oikeudenkäytössä alkoi jo 1600-luvulla vähetä. Hallintopitäjät olivat vielä isonvihan (1713–1721) jälkeen muodollisesti olemassa, mutta kirkkopitäjät syrjäyttivät ne. Hämeessä hallintopitäjät jäivät kokonaan pois käytöstä 1831 Hämeen läänin perustamisen myötä. Näin Kulsialakin jäi lopulta kokonaan unohduksiin.


title: Dove (tuotemerkki)

text: Dove on vuonna 1955 lanseerattu, monikansallisen Unileverin omistama kosmetiikkatuotemerkki jonka tuotteita myydään yli 50 maassa.


title: Dove (tuotemerkki)

text: Dove tuli 2000-luvun puolivälissä tunnetuksi mainoskampanjastaan, joissa kosmetiikkamainonnassa yleensä käytettyjen ”täydellisen” kauniiden ammattimallien sijaan näytettiinkin luonnollisen näköisiä naisia persoonallisine piirteineen ja puutteineen. Tämä "Campaign for Real Beauty" (suom. ”kampanja todellisen kauneuden puolesta”) sisälsi ulkomainontaa, mainoselokuvia ja ilmoittelua aikakauslehdissä.


title: Eric Maxim Choupo-Moting

text: Jean-Eric Maxim Choupo-Moting (s. 23. maaliskuuta 1989) on saksalaissyntyinen kamerunilainen jalkapalloilija, joka edustaa Englannin Valioliigassa pelaavaa Stoke City FC:tä. Hyökkääjänä pelaava Choupo-Moting edusti junioritasolla vielä Saksaa, mutta aikuistasolle päästyään hän vaihtoi Kamerunin riveihin.


title: Eric Maxim Choupo-Moting

text: Hampurissa syntynyt ja kasvanut Choupo-Moting aloitti uransa paikallisessa suurseurassa Hamburger SV:ssä. Ensimmäisessä Bundesliiga-ottelussaan Hannover 96:ta vastaan 2007 Choupo-Moting sai heti punaisen kortin. Hän ei vakiinnuttanut asemaansa Hamburger SV:ssä ja vuonna 2009 hän siirtyi lainasopimuksella 1. FC Nürnbergiin. Vuonna 2011 Choupo-Moting siirtyi Hamburger SV:stä 1. FSV Mainz 05:n riveihin. Hän onnistui heti ensimmäisellä kaudellaan kymmenesti maalinteossa. Kauden 2012–2013 hän oli lähes kokonaan sivussa loukkantumisen takia. Kesällä 2014 Choupo-Moting siirtyi Schalke 04:ään, jossa hän teki kauden 31 ottelussa yhdeksän maalia. Kesällä 2017 Choupo-Moting siirtyi Englannin pääsarjassa pelaavaan Stoke Cityyn.


title: Eric Maxim Choupo-Moting

text: Choupo-Moting edusti sekä 19-vuotiaissa että 21-vuotiaissa syntymämaatansa Saksaa. Molemmissa ikäluokissa hän pelasi viisi maaottelua ja onnistui neljästi maalinteossa.


title: Eric Maxim Choupo-Moting

text: Choupo-Moting vaihtoi aikuistasolle Kamerunin riveihin, ja hän pelasi ensimmäisen ottelunsa Kamerunin jalkapallomaajoukkueessa vuonna 2010. Hänet valittiin samana vuonna myös 23-henkiseen miehistöön maailmanmestaruuskilpailuihin. Choupo-Moting kuului myös Kamerunin joukkueeseen vuoden 2014 MM-kilpailuissa.


title: Antti Kiiski

text: Antti ”Ande” Kiiski (s. 3. maaliskuuta 1974) on suomalainen muusikko, joka tunnetaan parhaiten hardcore punk -yhtye Rytmihäiriön basistina sekä perustajajäsenenä. Kiiski soittaa bassoa myös doom rock -yhtye Slugstainissa, johon kuuluu myös Rytmihäiriön rumpali Otto Luotonen.


title: Antiikin tekniikka

text: Antiikin tekniikka, katso:


title: Rakas sydän

text: Rakas sydän ("Le Souffle au cœur") on ranskalainen elokuva vuodelta 1971. Louis Mallen käsikirjoittama ja ohjaama komedia kertoo 14-vuotiaan pojan kasvusta 1950-luvun Dijonissa.


title: Rakas sydän

text: Elokuvassa kerrotaan murrosikäisen Laurent-pojan elämästä vapaamielisessä lääkäriperheessä ranskalaisessa Dijonin kaupungissa vuonna 1954. Etäisen gynekologi-isän ja tätä 15 vuotta nuoremman italialaisäidin (Lea Massari) poika käy koulua vanhempien veljiensä kanssa. Nuori äiti vaikuttaa pikemminkin poikien ystävältä kuin äidiltä, ja perheen arkipäivästä huolehtii jämäkkä taloudenhoitaja. Kun pojan sydämessä todetaan sivuääniä, hän lähtee äitinsä kanssa kesäksi parantolaan, jossa äiti voi samalla tavata ei niin kovin salaista rakastajaansa. Lopulta tapahtumat etenevät lämpimästi esitettyyn seksikohtaukseen äidin ja pojan välillä. Komediallisen kevyesti käsitellään muitakin nykyisin vaikeina pidettyjä nuoruusiän aiheita, kuten bordellivierailua, alkoholi- ja tupakkakokeiluja sekä poikaa lähentelevää pappia.


title: Rakas sydän

text: Elokuvan musiikkina käytetään muun muassa Charlie Parkerin ja Sidney Bechet’n jazzmusiikkia.


title: Rakas sydän

text: Vuonna 1972 "Rakas sydän" oli ehdolla parhaan alkuperäiskäsikirjoituksen Oscar-palkinnon saajaksi.


title: Rakas sydän

text: "The New York Timesin" kriitikot valitsivat "Rakkaan sydämen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Maailman maat – liput ja historia

text: Maailman maat – liput ja historia on Kimmo Kiljusen vuonna 2013 julkaisema kirja, joka on laajennus hänen aikaisemmasta teoksestaan, jonka kaksi ensimmäistä painosta (vuosilta 1995 ja 2000) ovat nimellä Maailman maat ja liput, kolmas painos Valtiot ja liput (vuodelta 2002).


title: Maailman maat – liput ja historia

text: Kirja esittelee kaikkien maailman valtioiden historian ja perusasiat ja peilaa niihin lippujen kehitystä. Se ei siis ole tavanomainen liput lyhyesti kuvaava kirja muttei toisaalta tavallinen tietosanakirjamainen maailman maiden esityskään.


title: Maailman maat – liput ja historia

text: Maat ja niiden liput esitellään alueittain: Pohjoismaat ja Baltia, Eurooppa, IVY, Afrikka, Aasia, Oseania, Amerikka. Kirjassa on kuvia nykyisten lippujen lisäksi entisistä lipuista.


title: Maailman maat – liput ja historia

text: Kirjassa on tietoa myös autonomisista alueista kuten Ahvenanmaasta. Kirjan kannessa on monta lippua, osa entisiä. Kirja on omistettu Kiljusen lapsenlapsille, toisin kuin Valtiot ja liput, joka on omistettu Kiljusen lapsille.


title: Suomen paras leipomo

text: Suomen paras leipomo on suomalainen televisiosarja. Siinä tutustutaan 18 suomalaisleipomoon, niiden historiaan sekä ihmisiin. Ohjelmassa päätavoitteena on voittaa Suomen paras leipomo -titteli suorittamalla tuomarien antamia tehtäviä. Pääosissa nähdään huippukokki Hans Välimäki sekä sokerileipuri Jenni Höijer. Ohjelman ensimmäinen tuotantokausi alkoi Jim-kanavalla 11. helmikuuta 2014. Toinen tuotantokausi alkoi 20. tammikuuta 2015.


title: Kunnian kukko

text: Kunnian kukko on vuonna 1955 valmistunut Armand Lohikosken ohjaama lyhytelokuva. Kyseessä on Oy Alko Ab:n tilaama valistuselokuva, joka varoittaa alkoholin vaaroista. Sen kertojana toimii Tauno Palo. Lohikoski ohjasi 1950-luvun alussa Alkolle ja Suomen Raittiusjärjestöjen Liitolle myös valistuselokuvat "Takaisin yhteiskuntaan" (1952) ja "Kohtalotoverit" (1954).


title: Kunnian kukko

text: Elokuvan päähenkilöinä ovat alkoholiongelmaiset herra Johtaja ja Opettaja. He viettävät aikaansa ravintolassa myöhään yöhön ja ilmestyvät seuraavana aamuna työpaikalleen "Alkon parfyymeiltä tuoksuen", menettäen samalla auktoriteettinsä alaisiinsa ja oppilaisiin nähden. Johtajan tapoihin kuuluu myös sulkeutua toimistoonsa "neuvottelemaan" viinapullon kanssa.


title: Kunnian kukko

text: Kolmantena päähenkilönä nähdään johtajan yritykessä työskentelevä vahtimestari. Päivällä hän joutuu herra Johtajan komentelemaksi, mutta illalla ravintolassa luokkarajat poistuvat ja johtaja tarjoaa auliisti juotavaa samassa pöydässä viihtyvälle alaiselleen.


title: Love Is Wicked

text: Love Is Wicked on Brick & Lacen toinen single heidän samannimiseltä debyyttialbumilta. Single nauhoitettiin Diwali Riddim -rytmin päälle ja se julkaistiin iTunesissa 22. toukokuuta 2007. Kappale on mukana myös Bratz Motion Picture Soundtrack-levyllä. Se on hieman muokattu versio samannimisestä kappaleesta, jonka Brick & Lace nauhoitti vuoden 2004 aikana. Kesän 2008 aikana singleä myytiin Ranskassa yli 120 000 kappaletta.


title: Love Is Wicked

text: Kappaleelle on tehty myös musiikkivideo, jossa kaksikko tanssii ja laulaa kesäisenä päivänä. Kappale on mukana myös The Sims 2-pelissä.


title: Love Is Wicked

text: CD singleCD maxi


title: Dove

text: Dove voi tarkoittaa ainakin seuraavia:


title: Pikkupalatsi

text: Pikkupalatsi on vuonna 1898 valmistunut uusrenessanssirakennus, joka sijaitsee Tampereella Finlaysonin kaupunginosassa Hämeenpuiston ja Puuvillatehtaankadun kulmauksessa. Palatsin piirustukset on laatinut arkkitehti Fredrik Thesleff. Rakennuksessa on kolme kerrosta, joista ylin on asuinkerros, keskimmäinen juhlakerros ja alin kellarikerros. Sisätiloissa on säilynyt alkuperäistä kiinteää sisustusta, jonka on suunnitellut Iris-kalustetehtaan perustaja, taiteilija Louis Sparre. Talon koristeelliset seinä- ja kattopaneloinnit sekä oviverhoilut ovat rakennushistoriallisesti arvokkaita, ja ne on suojeltu asemakaavalla.


title: Pikkupalatsi

text: Pikkupalatsin on rakennuttanut kodikseen Finlaysonin tehtaan ensimmäinen isännöitsijä Christian Bruun. Hänen asuinvuosiensa jälkeen palatsi jaettiin kahdeksi erilliseksi asunnoksi, jotka olivat Finlaysonin isännöitsijöiden ja tehtaanjohtajien käytössä aina 1980-luvulle saakka. Silloin rakennus muutettiin toimisto- ja liiketiloiksi.


title: Pikkupalatsi

text: Vuonna 2001 Pikkupalatsi siirtyi uuteen omistukseen, kun hämeenkyröläinen teollisuusneuvos Seppo Parhankangas ja hänen puolisonsa Leila Parhankangas ostivat kiinteistön Renor Oy:ltä. Seppo Parhankankaan ajatuksena oli remontoida rakennus asuinkäyttöön sopivaksi, mutta hän kuoli vaikeaan sairauteen pian kaupanteon jälkeen. Leila Parhankangas päätti toteuttaa miehensä suunnitelman ja saneerata talon.


title: Pikkupalatsi

text: Korjaustyöt valmistuivat vuonna 2006, josta lähtien palatsin tiloja on vuokrattu juhla-, kokous-, konsertti- ja saunatilaisuuksiin. Taloon järjestetään myös tutustumiskäyntejä.


title: Pikkupalatsi

text: Rakennuksen ylimmässä kerroksessa sijaitsi Leila Parhankankaan yksityisasunto. Parhankangas kuoli Nizzassa toukokuussa 2014. Sen jälkeen Pikkupalatsi oli jonkin aikaa Parhankankaan tyttären Päivi Korkeen ja tämän veljen Simo Parhankankaan yhteisomistuksessa, mutta myöhemmin Korkeesta tuli talon ainoa omistaja. Nykyään palatsia ylläpitää hänen yrityksensä Pikkupalatsi Oy.


title: Pikkupalatsi

text:
Pikkupalatsi suljetaan yleisöltä keväällä 2019, jolloin rakennuksessa alkaa julkisivuremontti.
Pikkupalatsi kunnostettiin perusteellisesti vuosina 2002–2006. Korjaushankkeen suunnittelusta vastasivat arkkitehdit Seija Hirvikallio ja Lasse Kosunen, jotka olivat osallistuneet myös Tampereen Raatihuoneen peruskorjaukseen. Restauroinnissa Pikkupalatsin julkisivu sekä asuin- ja juhlakerrokset saatettiin alkuperäiseen asuunsa. Myös kellarikerroksessa sijaitseva biljardisali entisöitiin. Kellarin vanhoihin varastotiloihin rakennettiin puolestaan nykyaikainen sauna- ja uima-allasosasto, joka sai koristuksekseen Suomen suurimman lasimosaiikkityön (taiteilija Tuula Lehtisen 25 neliön kokoinen "Leilan puutarha", 2006). Lisäksi taloon sijoitettiin invahissi sekä uusia WC- ja peseytymistiloja.


title: Pikkupalatsi

text: Palatsin entisöinti maksoi 4 miljoonaa euroa. Restaurointityö oli laajasti esillä julkisuudessa, ja Leila Parhankankaan vaivannäkö huomioitiin myöhemmin lukuisin kunnianosoituksin: Vuonna 2005 Tampereen kulttuuriyhdistys luovutti Parhankankaalle vuotuisen tunnustuspalkintonsa, Kulttuurikukkasen. Seuraavana vuonna hänelle myönnettiin Tampereen rakennustietopalkinto. Hämeen Heimoliitto palkitsi Parhankankaan "Häme-teko 2007" -kunniakirjalla, ja vuonna 2010 hän sai vielä Tampereen kaupungin I luokan kultaisen ansiomitalin.


title: Telugulainen kirjaimisto

text: Telugulainen kirjaimisto () on telugun kielessä käytetty kirjoitusjärjestelmä. Kirjaimisto perustuu brahmi-kirjoituksesta kehittyneeseen muinaiskannadalaiseen kirjaimistoon ja on läheistä sukua kannadan kielessä käytetylle kannadalaiselle kirjaimistolle. Kirjaimistoon kuuluu 34 konsonanttia ja 13 vokaalia, ja sitä kirjoitetaan vasemmalta oikealle. Telugun lisäksi kirjaimistoa käytetään muun muassa jerukulan, lambadin ja gondin kirjoittamiseen.


title: Telugulainen kirjaimisto

text: Telugulainen kirjaimisto juontaa juurensa brahmi-kirjoitukseen, jota käytettiin jo Ašokan kaiverruksissa 200-luvulla eaa. Vuosisatojen kuluessa brahmi sai lukuisia eri variaatioita etelä-Intiassa, ja 900-luvulle jaa. tultaessa telugun- ja kannadankielisillä alueilla oli käytössä yhtenäinen brahmiin perustuva muinaiskannadalainen kirjaimisto. Tämä eriytyi edelleen telugulaiseksi ja kannadalaiseksi kirjaimistoksi 1100- ja 1400-luvun välisenä aikana. Kristittyjen lähetyssaarnaajien tuotua kirjapainotaidon Intiaan 1800-luvun alussa telugun oikeinkirjoitus standardoitiin painamisen mahdollistamiseksi.


title: Telugulainen kirjaimisto

text: Nykyisin telugulainen kirjaimisto on pääasiallinen kirjoitusjärjestelmä telugun, jerukulan, manna-doran, konda-doran ja tšentšun kielissä. Sitä käytetään toisten kirjaimistojen ohella myös lambadin, kojan, savaran, gondin ja gadaban kirjoittamiseen.


title: Telugulainen kirjaimisto

text:
Telugulainen kirjaimisto on tyypiltään abugida, mikä tarkoittaa, että yksi kirjainmerkki kuvaa pääsääntöisesti konsonantista ja sitä seuraavasta vokaalista muodostuvaa tavua. Konsonanttia seuraa aina perusvokaali "a", ellei kirjaimeen ole liitetty toista vokaalimerkkiä tai erillistä vokaalin puuttumista ilmaisevaa virama-tarketta (teluguksi "virāmamu" tai "halaṁtamu"). Virama merkitään kirjaimen yläpuolelle kahdella oikealle osoittavalla koukulla, esim. క "ka" → క్ "k".
Affrikaatat "ca" ja "ja" äännetään kotoperäisissä sanoissa postalveolaarisina etuvokaalien "i" ja "e" edellä. Keski- ja takavokaalien "a", "u" ja "o" edellä ne ääntyvät alveolaarisina . Sanskritista lainatuissa sanoissa "ca" ja "ja" äännetään aina postalveolaarisina seuraavasta vokaalista riippumatta.


title: Telugulainen kirjaimisto

text: Peräkkäiset konsonantit kirjoitetaan telugussa pääsääntöisesti yhteen. Useimpien konsonanttien yhdysmuoto muodostetaan poistamalla jälkimmäisen kirjaimen päältä kirjaimistolle tunnusomainen v:n muotoinen viiva ja kirjoittamalla se edeltävän konsonantin alapuolelle, esim. ర్ "r" + ద "da" → ర్ద "rda". Yhdistelmällä "kṣa" on oma epäsäännöllinen merkkinsä క్ష . Muiden konsonanttien kanssa "ṣa" muodostaa säännönmukaisen yhdysmerkin (esim. ప్ష "pṣa").


title: Telugulainen kirjaimisto

text: Kirjaimien "ca", "cha", "pa", "pha", "ba", "bha", "ḷa", "śa" ja "sa" yhdysmuoto on muuten säännönmukainen, mutta kirjaimen ylävasemmalle osoittava viiva piirretään pitkälle ylös.


title: Telugulainen kirjaimisto

text: Kirjaimet "ka", "ta", "na", "ma", "ya", "ra", "la" ja "va" saavat toisen konsonantin jäljessä tavallisesta kirjoitusasutaan poikkeavan yhdysmuodon.


title: Telugulainen kirjaimisto

text: "Ra"-kirjaimen yhdysmuoto voidaan kirjoittaa eri tavoilla käytetystä fontista riippuen. Se voidaan piirtää edeltävän konsonantin alapuolelle sijoitettavana kaarena, oikealle puolelle piirrettävänä yhdeksikön muotoisena silmukkana tai vasemmalle puolelle sijoitettavana kaarevana viivana.


title: Telugulainen kirjaimisto

text: Tavun alussa esiintyvät vokaalit kirjoitetaan erillisinä kirjaimina, ja konsonanttialkuisissa tavuissa vokaali ilmaistaan konsonanttimerkkiin lisättynä tarkkeena. Vokaalille అ "a" ei ole omaa tarketta, vaan se seuraa oletuksena jokaista konsonanttia, johon ei ole liitetty muuta vokaalitarketta tai viramaa. Konsonantin päälle piirrettävä v:n muotoinen viiva poistetaan, jos vokaalitarke lisätään konsonantin yläpuolelle. Oikealla olevassa taulukossa on esitetty telugulaiset vokaalit ja diftongit sekä itsenäisinä merkkeinä että konsonantin క "ka" yhteydessä.


title: Telugulainen kirjaimisto

text: Vokaalitarke "ā" piirretään joko konsonantin yläpuolelle (esim. కా "kā", గా "ga") tai jatkoksi konsonantin ylöspäin osoittavaan viivaan (esim. జా "jā", మా "mā"). Kirjaimella "ha" on "ā":n kanssa oma poikkeuksellinen muotonsa హా "hā".


title: Telugulainen kirjaimisto

text: Vokaalin "i" tarke joko jatketaan konsonantin ylöspäin osoittavasta loppuviivasta (esim. లి "li", వి "vi") tai lisätään konsonanttikirjaimen yläpuolelle (esim. కి "ki", ణి "ṇi"). Yläosaltaan pyöreiden kirjainten tapauksessa "i" piirretään molemmilta puolilta konsonanttiin yhtyvänä silmukkana (esim. ఝి "jhi", ది "di"). Vokaalitarke "ī" piirretään jatkamalla "i":n silmukkaa oikealle osoittavalla kiehkuralla (esim. కీ "kī", దీ "dī", పీ "pī" లీ "lī"). Konsonantilla "ya" on epäsäännölliset muodot యి "yi" ja యీ "yī".


title: Telugulainen kirjaimisto

text: Konsonanttien "pa", "pha" ja "va" yhteydessä "u" ja "ū" piirretään poikkeuksellisesti alkamaan konsonantin alapuolelta. Tämän käytännön tarkoitus on välttää monikäsitteisyyttä – ilman poikkeussääntöä esimerkiksi "vu" näyttäisi kirjoitettuna täsmälleen samalta kuin మ "ma".


title: Telugulainen kirjaimisto

text: Konsonanteille, joiden perusmuotoon kuuluu kirjaimen vartalosta erilleen piirrettävä v:n muotoinen viiva (esim. ప "pa", హ "ha"), vokaalitarkkeet "i", "ī", "e", "ē" ja "ai" sijoitetaan tämän paikalle (esim. పి "pi", సె "se", హై "hai").


title: Telugulainen kirjaimisto

text: Vokaalia "o" ei konsonanttien "gha", "jha", "ma" ja "ya" yhteydessä ilmaista omalla tarkkeellaan, vaan siihen käytetään "e":n ja "u":n vokaalitarkkeiden yhdistelmää. Vokaalitarke "ō" muodostetaan näille konsonanteille yhdistämällä "e":n ja "ā":n vokaalitarkkeet.


title: Telugulainen kirjaimisto

text: Konsonanttien "pa", "pha", "ṣa" ja "sa" ylöspäin osoittavaa viivaa jatketaan pidemmäksi vokaalitarkkeiden "ā", "o", "ō" ja "au" kanssa, mikä erottaa ne selkeästi kirjaimista "va" ja "na".


title: Telugulainen kirjaimisto

text: Konsonanttiyhdistelmään lisättävä vokaalitarke merkitään ensimmäiseen konsonanttiin (esim. ట్టా "ṭṭā", క్ను "knu"). Poikkeuksen muodostaa yhdistelmä ప్పు "ppu", jossa "u" voidaan merkitä toiseen konsonanttiin.


title: Telugulainen kirjaimisto

text: Nasaalivokaalia merkitsevät "m̐" ja "ṁ" sekä vokaalin jälkeistä h-äännettä merkitsevä "ḥ" eivät esiinny koskaan itsenäisinä, vaan ne liitetään aina edeltävään kirjaimeen. Klusiilin edellä "ṁ" ilmaisee nasaalikonsonanttia, jonka ääntöpaikka määräytyy seuraavan äänteen mukaan – velaaristen klusiilien edellä "ṁ" ääntyy velaarisena, retrofleksisten klusiilien edellä retrofleksisenä ja niin edelleen.


title: Telugulainen kirjaimisto

text: Nykyisessä telugulaisessa kirjoituksessa käytetään välimerkkeinä pilkkua ja pistettä. Joissakin uskonnollisissa teksteissä näiden sijasta käytetään devanagarista lainattuja "daṇḍa"-välimerkkejä – pilkkua vastaa yksittäinen pystyviiva (।) ja pistettä kaksi pystyviivaa (॥).


title: Telugulainen kirjaimisto

text: Telugulaiseen kirjaimistoon sisältyi alun perin devanagarin tavoin kirjaimet sanskritin lyhyelle ja pitkälle vokaaliselle r- ja l-äänteelle. Näistä ainoastaan lyhyt "r̥" on nykyisin yleisessä käytössä. Lisäksi kirjaimistosta ovat poistuneet käytöstä konsonanttien "ca" ja "ja" foneettiset variantit ౘ "tsa" ja ౙ "dza".


title: Telugulainen kirjaimisto

text: Telugulaisessa kirjaimistossa on omat numeronsa, joskin arabialaiset numerot ovat myös yleisessä käytössä.


title: Telugulainen kirjaimisto

text: Ennen kymmenjärjestelmän käyttöönottoa telugulaiset desimaaliluvut kirjoitettiin nelikantaisessa järjestelmässä, jossa oli omat numerosymbolinsa neljän parillisille ja parittomille potensseille. Esimerkiksi piin likiarvo 3 + / + / + / + / + / (≈ 3,14160) kirjoitetaan ౩౸౽౹౦౹ . Myös nollalle oli eri merkki parillisille ja parittomille potensseille, joten esimerkiksi luvussa / erilaiset nollat vuorottelevat: ౦౸౦౸౦౹ . Koska desimaaliosille oli omat kokonaisluvuista eroavat numeromerkkinsä, desimaalierotinta ei tarvittu.


title: Telugulainen kirjaimisto

text: Kansainvälisessä kirjaimistostandardissa ISO 15924:ssa telugulaisen kirjaimiston numero on 340 ja kirjainkoodi ”Telu”.


title: Telugulainen kirjaimisto

text: Telugulaiset kirjaimet sijoittuvat Unicoden lohkoon 0C00–0C7F. Lohko sisältää nykyiset ja historialliset telugulaiset konsonantit, itsenäiset vokaalimerkit, vokaalitarkkeet, telugulaiset numerot ja desimaalimerkit. "Daṇḍa"-välimerkit eivät kuulu telugulaiseen Unicode-lohkoon, vaan ne lainataan tarvittaessa devanagarin lohkosta.


title: Kannadalainen kirjaimisto

text: Kannadalainen kirjaimisto on Karnatakan osavaltiossa Etelä-Intiassa puhutun kannadan kielen kirjoitusjärjestelmä. Kirjaimisto perustuu brahmi-kirjoituksesta kehittyneeseen muinaiskannadalaiseen kirjaimistoon ja on läheistä sukua telugun kielessä käytetylle telugulaiselle kirjaimistolle. Kirjaimistoon kuuluu 34 konsonanttia ja 13 vokaalia, ja sitä kirjoitetaan vasemmalta oikealle. Kannadan lisäksi sitä käytetään muun muassa tulun, lambadin ja konkanin kirjoittamiseen.